text:
Lingua siciliana
La lingua siciliana eni na lingua rumanza (niulatina) parrata suprattuttu ntâ Sicilia, ma videmma a lu cuntinenti. Sparti ca lu sicilianu di Sicilia, li parlati miridiunali comu lu calabbrisi centru-miridiunali, lu salentinu (parratu nta tutta la pruvincia di Lecci, casi tutta chidda di Brìndisi menu Fasanu e Cisterninu), lu tarantinu miridiunali (parratu ntô sud di la pruvincia di Tàrantu) e lu cilentanu (parratu ntô Cilentu, Campania) sunnu puru di tipu sicilianu (appartèninu ô gruppu sicilianu). Sti parlati d'Italia miridiunali fannu parti dâ lingua siciliana 'n senzu largu.
Ethnologue [2] discrivi la lingua siciliana comu na lingua abbastanti distinta di lu talianu, tantu di putìrilu cunziddirari na lingua spartuta.
Ìndici
- 1 Polisemìa dâ sprissioni "Lingua siciliana"
- 2 Cui la parra
- 3 Carattirìstichi ginirali dâ lingua siciliana
- 4 Ricanuscimentu dâ lingua siciliana
- 5 Rifirenza di Ethnologue circa la lingua siciliana
- 6 Parrati siciliani di Sicilia
- 7 Li nfruenzi antichi
- 8 Sviluppu linguìsticu nzinu dû mediu evu
- 9 Èbbica spagnola nzinu a oi
- 10 Asempî dâ lingua scritta (attraversu li sèculi)
- 11 Li tèmpura di motu
- 12 Formi di verbi particulari
- 13 Trascrizzioni dû sicilianu
- 14 La valurizzazzioni dû sicilianu
- 15 Lijami nterni
- 16 Taliati macari
- 17 Lijami di fora
- 18 Nutanni e rifirimenti
- 19 Bibbliografìa
Polisemìa dâ sprissioni "Lingua siciliana"
È ntirissanti nutari ca la sprissioni "lingua siciliana" pò significari dui cosi:
- 1. Lingua siciliana n senzu ristrittu: nzemi dî parrati siciliani ("sicilianu di Sicilia")
- 2. Lingua siciliana n senzu largu: Sistema linguìsticu sicilianu (calabbrisi centru-miridiunali, salentinu, sicilianu di Sicilia) ca li talianisti chiàmanu "Italiano meridionale estremo".
Puru siddu verti scrittura siciliani ùsanu ancora la sprissioni "Lingua siciliana" sulu n senzu ristrittu, zoè sulu pi li parrati dâ Sicilia, ginirarmenti li scinziati ntirnazziunali ùsanu la sprissioni "Lingua siciliana" n senzu largu pi zoccu pàrranu li calabbrisi (chiddi dâ Calabbria centru-miridiunali), li siciliani e li salentini.
Lu salentinu e lu calabbrisi sunnu cunzidirati di li scinziati comu parrati di tipu "sicilianu" pi mutivi funètici, lissicali e grammaticali. Puru siddu lu calabbrisi e lu salentinu nun dirìvanu direttamenti dû sicilianu di Sicilia, foru assai nfruinzati d'iddu. Oi nun si pò usari la sprissioni "Lingua calabbrisa" e mancu chidda "Lingua salentina" pirchì scintificamenti lu salentinu e lu calabbrisi nun ponnu èssiri cunzidirati comu lingui spartuti dâ lingua siciliana n senzu largu.
Ntô passatu la lingua siciliana n senzu largu fu nfruinzata dû francisi, dû pruvinzali, e dû nurmannu (tri parrati di tipu gàllicu) e Ethnologue dici ca sta lingua avissi a èssiri classificata comu "Rumanza miridiunali" mmeci di "Itàlica-uccidintali".
Cui la parra
La lingua siciliana n senzu largu veni parrata di circa 10 miliuna di pirsuni (zoè di na pupulazzioni nettamenti supiriuri a tanti lingui europei, comu lu finlannisi 6 000 000, o lu danisi 5 326 000) ntô munnu, sparsi pi mitati 'n Sicilia, e l'àutra mitati 'n Calabbria, nnô Salentu e nnô Cilentu e dî cumunitati di l'emigrati a l'èstiru ca trasmèttinu li sò parrati di patri a figghiu. La maiuranza di st'ùrtimi casi s'attròvanu ntê paisi ca hannu attiratu assai emigrati siciliani, calabbrisi, salentini duranti lu cursu dû sèculu passatu, particularmenti, li Stati Uniti d'Amèrica, lu Canada, l’Australia e l’Argintina. Nta l'ùrtima vintina d'anni, assai siciliani e calabbrisi migraru puru nnî banni nnustriali di la parti nord di l'Italia, e videmma ntô restu di l'Europa, spiciarmenti n Girmania, Svìzzira, Francia e Belgiu.
Carattirìstichi ginirali dâ lingua siciliana
La lingua siciliana, ca diriva dû latinu vulgari, è cumpunuta di tri varianti principali (salintinu, calabbrisi centru-miridiunali, e sicilianu di Sicilia). Sta lingua nterriggiunali havi certi carattirìstichi propi ca la rènninu diversa di l’àutri lingui ca sunnu parrati ntî zoni cunfinanti. Li tratti ginirali siquenti (cu asempi ntê tri granni varianti: siclianu, calabbrisi e salintinu) sunnu accarunu di li canciamenti dû latinu ca si fìciru duranti l’evuluzzioni dâ lingua siciliana.
Vucalismu
- Tratti cumuni cu tanti àutri lingui neolatini:
- Mantinimentu dâ prununza graputa dî vucali tònichi latini Ĕ e Ŏ (TERRA → tèrra ; FOCUS → fòcu)
- Tratti cumuni cû latinu:
- La lingua siciliana è cunzirvativa e dunca lìmmita lu sviluppu dî dittonghi puru siddu chisti sunnu prisenti ntê tri zoni (Sicilia, Calabbria, Salentu):
([o] o è cchiù diffusu di ([wo] uò : ròta-ruòta)
([e] e è cchiù diffusu di ([je] iè : vèntu-vièntu)
([e] e è cchiù diffusu di ([ja] ià : tèmpu-tiàmpu)
([o] o è cchiù diffusu di ([wa] uà : lòcu-luàcu, picciòttu-picciuàttu)
([o] o è cchiù diffusu di ([we] uè : pòrcu-puèrcu, pòcu-puècu)
- Tratti cumuni cû gruppu dittu italu-rumànicu:
- Cunzirvazzioni dî vucali finali nun accintati (MURUS, FLOREM → muru ; hjuri / hjuri, jure / fhiore)
Pi cchiù dittagghi, liggiti l'artìculu Paraguni tra sicilianu, calabbrisi e salintinu.
Cunzunantismu
- Tratti cumuni cû napulitanu :
- Canciamentu dî gruppi latini PL, CL, FL- (PLANGERE, CLAVEM, FLOREM → chiànciri / chjàngiri, chjàngira / chiàngire ; chiavi / chjavi / chiave ; hjuri / hjuri, jure / fhiore).
- Tratti cumuni cû sardu, cû còrsu e cu certi parrati àrabbi :
- Cacuminalizzazzioni dû gruppu latinu LL- (CABALLUM → cavaddu / cavaddhu / cavaddhru, caaddhru).
- Tratti cumuni câ lingua tarantina :
- -li-→ gghi / gghj / j ; MULIERE → mugghieri / mugghjera, mugghjere / mugghiere, mujere;.
- c'l- → cchi / cchj / cchi ; AURICULA → *auric'la → auricchia / aricchja / oricchia.
- Tratti cumuni cu li parrati dî banni miridiunali dâ Spagna e dû Portugallu:
- Assimilazzioni friquenti ma nun sistèmatica dî gruppi cunzunàntici -MB-, -ND-> -mm-, -nn- (CAMBA, MANDARE> jamma, gamma / gamba / camba, camma ; mannàri / mandàri, mandàra, mannàre / mannàre, mandàre).
- Tratti cumuni chî lingui niulatini miridiunali:
- Lu gruppu latinu -CT- si cancia, e ntâ lingua siciliana n particulari stu nessu addiventa -TT- (LACTE, FACTUM → latti / lattu / latte ; fattu / fettu → è l'evuluzzioni finali dî furmi medievali lacti, factu)
- Tratti cumuni câ majuranza dî lingui rumànichi :
- -ni- → gn ; COMPÀNIUM → cumpagnu
Pi cchiù dittagghi, liggiti l'artìculu Paraguni tra sicilianu, calabbrisi e salintinu.
Sistema di scrittura
Lu sistema di scrittura cchiù usatu pi scrìviri la lingua siciliana è ginirarmenti di tipu latinu, e chistu nta tutti li tri varianti: sicilianu di Sicilia, calabbrisi centru-miridiunali, e salintinu.
Littri e sona
L'alfabbetu sicilianu è casi lu stissu di chiddu talianu, câ diffirenza ca lu sicilianu riteni la «j». La «j» s'attrova ô principiu di tanti palori siciliani[3], p'asempiu: jinnaru, jiri, jìnchiri, jornu, jattu, eccetra. Nta stu circustanzu, la «j» havi la qualitati di nu cunzunanti, e dunca s'havi a scriviri «lu jornu» (e no «l'jornu»). Si vidi puru li formi «innaru», «iri» e «iornu» (nnô postu di «jinnaru», «jiri» e «jornu»). Sparti dâ ambiguitati ca sti formi pòrtanu, lu verbu «jiri» scrittu «iri» poi nn'havi li soi limmitazziuna scrivennu ntô passatu rimotu, p'asempiu: «iu ìi» (o iìi?) e «iddu iu». Si vidi sùbbitu ca «ju/iu jìi» e «iddu jìu» si prisèntanu cchiù chiari e puliti. Comu lu talianu, la «j» si usava 'n pusizzioni ntirvucàlica, ma puru ntô sicilianu si sta spirennu adaciu adaciu. Asempi: haju-haiu; maju-maiu; staju-staiu; vaju-vaiu; eccetra. Ma a li voti, puru st'usu arresta mpurtanti ntô sicilianu pi fari lu lèggiri cchiù chiaru e fàcili. N'asempiu è la palora «addijiri» mmeci di «addiiri». Si vidi sùbbutu ca l'ùrtima forma addiventa assai ambìgua pi chiddi ca nun canùscinu la palora. S'attròvanu tanti asempi di stu gèniri.
Lu sonu dâ «J» si cancia ô principiu di na palora, addippinnennu quali littra veni prima, p'asempiu: «haiu a jiri» si prununza /aiu agghiri/; e «un jornu» si prununza /ungnornu/.
La grammàtica di Sarvaturi Camilleri [4] porta macari la littra «DD», lu sonu retruflissivu ca si senti 'n «beddu». Facirmenti sta littra rapprisenta lu sonu cchiù distintu dû sicilianu. Puru siddu rapprisenta nu sonu unicamenti sicilianu, lu fattu è ca la gràfica pi stu sonu hà statu sempri na cosa disfìcili ntô senzu d'arrivari a n'accordu tra li scrittura siciliani. Si vidi spissu «DDR» e «DDH» ma la majuranza dî scrittura ùsanu (e usaru) la «DD» simpricimenti.
N'àutru sonu sicilianu chi hà sempri avutu li soi difficurtati, e lu sonu sicilianu chi discenni dû latinu «FL», p'asempiu flatus = «ciatu»; flumen = «ciumi», eccetra. Certi scrittura spirimintaru cu la «ç» pi riflèttiri stu sonu (anticchia comu lu sonu «sci-» ma cchiù strascinanti). Ma quasi tutti li scrittura cèlibbri, e li studiusi comu Giuseppi Pitrè e Camilleri[5], usaru la «ci» sìmprici. Li vucabbulari di Piccittu[6] pòrtanu sta gràfica, ma ntô stu casu chiossai pi fari chiaru la prununza ca pi suttaliniari lu scrìviri.
Cci nni sunnu n'àutru dui soni particulari chi mèritanu na discussioni:
- «STR», p'asempiu: «strata». Stu sonu 'n sicilianu è diffirenti di chiddu chi s'attrova ntô talianu. La «t» s'arresta muta, e tra la «s» e la «r» si senti nu friscu finu.
- «NG», p'asempiu: «longu» (chi si senti pi certi zoni ntâ Sicilia). N'àutra vota, stu sonu è diffirenti di chiddu chi s'attrova ntô talianu, unni la «g» porta nu sonu duru. Lu sonu sicilianu è sìmili a chiddu ngrisi ntâ palora: long, zzoè, nu sonu anticchia nasali. Pi certi parrati, la «ng» si muta 'n «nc», p'asempiu: «loncu». Pi quasi tuttu la Sicilia, lu funema «gua» si prununza s'avvicina chiutostu la prununza di «qua», p'asempiu: «lingua».
Vucali mòbbili
La «e» e la «o» hannu na carattirìstica particulari ntô sicilianu. Si mùtanu rispettivamenti 'n «i» e «u» quannu pèrdinu l'accentu tònicu. Camilleri li chiama li vucali mòbbili.
Asempi: veru - viritati; cottu - cuttura; sola - suletta; pedi - pidali; lettu - littinu; ventu - vintagghiu; sonnu - sunari; coru - curista; testa - tistardu; tronu - truniari; frenu - frinari; volu - vulari; sonu - sunari; lotta - luttari.
Si tratta di na rèula assai custanti ntô sicilianu, ma li ccizzioni s'attròvanu, spiciarmenti tra li tèrmini cchiù muderni. Pi quantu riguàrdanu li cuniugazzioni dî verbi, sta rèula si rispetta senza nudda ccizzioni[7], p'asempiu:
- ju attrovu, tu attrovi, iddu attrova, nuiàtri attruvamu, vuàutri attruvati, iddi attròvanu
- ju cercu, tu cerchi, iddu cerca, nuiàtri circamu, vuàutri circati, iddi cèrcanu.
Ricanuscimentu dâ lingua siciliana
Lu sicilianu nun è ricanusciutu comu lingua ufficiali di nudda banna, mancu n Italia. Nun cc’è nuddu stitutu ufficiali, n Sicilia o fora, ca règula la lingua nta nudda manera.
Lu Parramentu riggiunali nnipinnenti dâ Sicilia fici na liggi pû nzignamentu dû sicilianu pi tutti li scoli, ma l’avanzati ntô sistema aducativu hannu statu assai adaciati chi menzi fracchechi.
Rifirenza di Ethnologue circa la lingua siciliana
Li noma dâ lingua siciliana chi sunnu pussìbbuli cumprènninu: Càlabbru-Sicilianu, Sicilianu, Sìculu[8]. Lu tèrmini "Càlabbru-Sicilianu" fa rifirimentu ô fattu ca na forma dû sicilianu veni parrata ntâ strimitati miridiunali dâ Calabbria. La palora "sìculu" discrivi unu di cchiù granni gruppi pristòrici chi campàvanu ntâ Sicilia prima dâ vinuta dî Greci antichi duranti lu sèculu VIII a.C. (viditi sutta). Veni usata puru comu aggittivu pi discrìviri, spissu 'n parti, l'urìggini di na pirsuna, p'asempiu: sìculu-miricanu o sìculu-talianu.
Parrati siciliani di Sicilia
N Sicilia, li gruppi dialittali o riggiuni dialittali principali unni li parrati sunnu cchiù o menu omuggenî sunnu[9]:
- Sicilianu uccidintali (Palermu, Tràpani, Girgenti cintrali-uccidintali)
- Metafunètica cintrali
- Metafunètica sud-est
- Nonmetafunètica livanti (chi cunteni la pruvincia di Catania, la secùnna citati cchiù granni dâ Sicilia)
- Missinisi (la pruvincia di Missina)
- Ìsuli Eolî
- Pantiscu (l'ìsula di Pantiddaria)
- Càlabbru miridiunali
- Salentinu (pruvincia di Lecci e parti di li pruvincî di Brìndisi e di Tàrantu)
Lu cchiù spissu si tratta di diffirenzi mìnimi e di maneri d'accintari certi palori a na manera scanciu di n'àutra. Accussì ntâ Sicilia nord-uccidintali si parra nu sicilianu ccu n'accentu palirmitanu. Lu trapanisi havi però n'accentu diversu. N'àutra parti mpurtanti è la pruvincia di Catania, unni si parra lu sicilianu cu n'accentu assai carattirìsticu, chi si pò difìniri catanisi. Lu missinisi e lu sarausanu si distìnqunu facirmenti dû catanisi. Lu rausanu è n'àutra forma di dialettu dû sicilianu. Si distinqui facirmenti pi l'usu dâ doppia cc senza h mmeci dâ doppia cch. Accussì a Rausa si dici ciovu e ciavi nveci di chiovu e chiavi. Nta certi banni dâ pruvincia di Missina e dâ pruvincia di Enna, s'attròvanu puru paisi chi pàrranu ancora varî dialetti gallu-siculi ca a picca a picca si sicilianìzzanu chiù assai.
Lu sicilianu di Sicilia veni discrivutu comu èssiri forti, nustanti ca la majuranza dî siciliani pàrranu puru lu talianu, essennu la lingua ufficiali.
Li nfruenzi antichi
Puru siddu la lingua siciliana è na lingua latina, mèritanu èssiri suttaliniati sti dui punti:
- la storia dâ lingua siciliana è cchiù antica ancora (di quannu agghicau lu latinu 'n Sicilia); e
- àutri lingui unicamenti siciliani e nun-latini vìnniru parrati nta na manera assai difunnuta prima di l'èbbica nurmanna.
Pû fattu dâ sò pusizzioni giogràfica, la Sicilia havi sempri attiratu diversi genti a idda, e dunca la storia e forma dû sicilianu rifletti tutti li pòpuli du Midittirràniu. S'attròvanu cchiù o menu traccî di tutti sti lingui: lu grecu, lu latinu, l'àrabbu, lu francisi, lu lummardu, lu tudiscu, lu pruvinzali, lu catalanu, lu spagnolu e ovviamenti lu talianu; e nun ni scurdamu li primi abbitanti di l'ìsula.
Prima dâ cunquista rumana, la Sicilia era occupata di genti ndìggini (Sicani, Èlimi e Sìculi, l'ùrtimi agghicaru ntra lu primu e lu secùnnu spazziu di mill'anni di tempu a.C.), li finici (chi vìnniru ntra lu dudicèsimu e l'ottavu sèculu a.C.) e li Greci (di l'ottavu sèculu a.C.).
La nfruenza greca arresta ntô sicilianu nzinu a ora, addamentri, li nfruenzi d'àutri gruppi sunnu menu evidenti. Chiddu chi si pò diri cu cirtizza è c'arrèstanu palori pri-induaurupei 'n sicilianu di n'urìggini miditirrània antica. Dî tri gruppi pristòrici principali, sulu li Sìculi èranu induaurupei e la sò parrata avissi a èssiri culligata cu chidda falisca e latina.
La siquenti tabbella suttalinia pirfettamenti la difficultati ca s'attròvanu l'etimoluggisti chi stannu ricircannu li diversi sutta-stratificazzioni dâ lingua siciliana[10].
Sta situazzioni s'apprèca p'assai dî vucàbbuli chi si vìdinu ccà sutta. Tanti voti putemu diri cu cirtizza di unni veni na palora, àutri voti cci sunnu dui o tri pussibbilitati. Putemu sapiri ca na palora è d'urìggini greca, ma nun sapemu siddu veni dû grecu anticu, o dû grecu bizzantinu, o macari siddu appi n'àutra fonti cumpritamenti diversa p'agghicari 'n Sicilia (p'asempiu, via lu latinu, ma èssiri ancora na palora d'urìggini greca).
Li palori cu n'urìggini miditirrània pristòrica tràttanu spissu di chianti ndìggini dû miditirràniu o d'àutri elimenti naturali. Tinennu accura a l'avvisu di supra (siddu cci sunnu àutri pussibbilitati pi na fonti, chissi vennu dati), li siquenti sunnu asempî di sti tipi di palori cu na pruvinenza pristòrica[11]:
- alastra (na chianta spinusa ndìggina ntrâ riggiuni miditirrània; ma puru grecu kelastron e pò èssiri ca ni veni attraversu unu dî virnàculi gàddici)
- ammarrari (sbarrari nu canali; ma puru spagnolu embarrar - nfangari)
- calancuni (unna di ciumi)
- calanna (allavancamentu)
- racioppu (sgangu, raspu; miditirràniu rak)
- timpa (sdirrubbu, lavanca; ma puru grecu tymba, latinu tumba e catalanu timba).
Tanti linguisti crìdinu c'ancora si vìdinu nfruenzi dâ antica lingua indu-aurupea, lu sànscritu chi, forsi, purtaru 'n Sicilia li sìculi. Sparti di acchi vucàbbulu, iddi pùntanu a certi modi grammàtici, comu la cunzunanti sànscrita Rhj ( ŗ ) di tŗenu, stŗittu, ŗonni, ecc. Àutri palori siciliani cu n'urìggini induaurupea antica [12]:
- dudda - s'abbicina ô cèlticu rhuddu e ô lituanu rauda chi signìfica lu culuri "rosa"
- scrozzu - s'abbicina ô lituanu su-skurdes cû stissu significatu e ô tudiscu scurz, chi significa "curtu"
- sfunnacata d'induaurupeu und/Fund significannu acqua
Ssi vucàbbuli siciliani sunnu d’urìggini greca (ammustrannu puru chiddi chi forsi agghicaru ô sicilianu via lu latinu) [13]:
- appizzari - di (eks)èpeson
- babbiari - di babazo, dùnanu st’àutri vucàbbuli siciliani: babbazzu e babbu; ma latinu babulus e spagnolu babieca
- bùmmulu - di bombylos; ma latinu bombyla
- bucali - di baukalion
- cartedda - di kartallos; ma latinu cratellum
- carusu - di kouros; ma latinu carus - caru, e sànscritu caruh - amàbbili
- casèntaru - di gas enteron
- cirasa - di kerasos; ma latinu cerasum
- cona - di eikyon; ma latinu icona)
- cuddura - di kollyra; ma latinu collyra
- grasta - di gastra; ma latinu gastra
- naca - di nake
- ntamari - di thambeo; ma calabbrisi tàmmaru - babbu, veni di l’àrabbu tammar – vinnituri di dàttuli)
- pistiari - di apestiein
- tuppuliari/tippuliari - di typto.
Lu latinu vulgari vinni parratu dî surdati rumani quannu accupàvanu l'ìsula e la Sicilia addivintau na pruvincia di Roma (circa 261 a.C.). Stu latinu nun ni duna la basi dâ lingua siciliana comu la canuscemu oi pû fattu d'àutri accupazzioni chi si succidèttiru, ma forsi acchi palora latina supravivi di st'èbbica, p'asempiu:
- antura - di ante oram
- anchiu - largu, di amplum
- asciari - attruvari, di afflare
- cuppigghiuni - di cupa
- filìnia - di filum
- grasciu - di crassus
- nutricari - di nutricare
- oggiallanu - di hodie est annus
Cci sunnu prisenti nflussi di diversi àutri lingui europei e puru nfruenzi àrabbi. Palori comu muarra chi veni dû francisi armoir; palori comu agghicari chi veni dû spagnolu llegar.
Èbbica àrabba
Ntô 535, lu Mpiraturi Justinianu I fici addivintari la Sicilia na pruvincia Bizzantina, e pâ secùnna vota ntâ storia siciliana, la lingua greca si sintìa pi tutta l'ìsula. Ma quannu lu putiri Bizzantinu accuminzau a arridducìrisi, la Sicilia vinni cunquistata adaciu adaciu dî saracini di l'Àfrica dû nord, dû sèculu X nzinu â mitati dû sèculu XI. St'Emiri àrabbi èranu munarchi avanzati e ntilliggenti e la Sicilia sfruttau un pirìudu di pruspiritati ecunòmica e d'attivitati ntillituali. La nfruenza àrabba si vidi nta circa 300 palori siciliani, di cui la maiuranza tratta d'agricultura e sìmuli. Chissu havi senzu, pirchì li saracini purtaru cu iddi 'n Sicilia li cchiù muderni mètudi d'abbivirazzioni e cultivazzioni - tanti chianti ntraminzati di l'àrabbi tannu, ancora sunnu tra li cchiù ndèmici dâ Sicilia oi[14].
Quarchi vucàbbulu d'uriggini àrabba:
- babbaluciu - di babus; ma grecu boubalàkion
- burnìa - di burniya; ma latinu hirnea
- cafisu - di qafiz
- cassata - di qashatah; ma latinu caseata - quarchi cosa fatta di frumaggiu
- gebbia - di gabiya
- giuggiulena - di giulgiulan
- saia - di saqiya
- zàgara - di zahar
- zibbibbu - di zabib
- zuccu - di suq; ma Araunisi soccu e spagnolu zoque).
Li noma di cità o di lucalità custeri, comu Marsala, Marzamemi, Marza, vennu di l'àrabbu Mars chi signìfica "portu". Marsala signìfica "portu d'Allah (Diu)". Puru Caltanissetta e Calascibetta vennu di l'àrabbu.
La stratificazzioni àrabba
Ntâ linguìstica stòrica videmu ca l'àrabbu nun sulu lassau tanti palori ntô sicilianu, ma puru tracci ntâ grammàtica, ca puru siddu è latina, nun lu è cumpritamenti.
- Ntô particulari vennu dî linguî àrabbi:
-
-
- La mancanza dû tempu futuru (è cumuni a tutti li lingui semiti unni lu futuru si fa cû prisenti sìmprici).
- Lu passatu sìmprici. (es. arsira ci parrai; ora agghicai; ecc.) Nota: è nu tempu àrabbu, nun è lu passatu rimotu dû talianu! (ntô sicilianu parratu nun asìstinu li tèmpura passati ndicativi taliani «rimotu» e «pròssimu» - vidi puru li tèmpura di motu).
- La cunzunanti àrabba Dâd (àrabu: ض ) = La d cacuminali retruflessa (translittirazzioni latina ntirnazziunali: ddh) di stidda, adduma, ecc.
- La cunzunanti araba Tâl (arabu: ط ) = La t cacuminali retruflessa (tth) di mott.
- La mancanza dû tempu cunnizziunali
- La duppia articulazzioni (es. la città la cchiù granni...)
- La mancanza di frasi passivi.
-
Sviluppu linguìsticu nzinu dû mediu evu
Versu lu 1000 l'Italia miridiunali e la Sicilia, eranu n'ammiscata cumplessa di stati, di lingui, riliggiuni e pòpuli. Tutta la Sicilia era duminata dî saracini, sarvu la parti nord-livanti, chi era principarmenti greca e cristiana. Lu stremu sud dâ pinìsula taliana facìa parti dû Mpiru bizzantinu e si parrava principarmenti lu grecu, puru siddu assai cumunitati avìanu na certa nnipinnenza di Cunstantinòpuli. Lu principatu di Salernu era lummardu. Li lummardi (o langubardi) avìanu accuminzatu a trasfurmari arcuni di tirritorî bizzantini e avìanu arrinisciutu a stabbìliri arcuni cità-stati ndipinnenti. Era nta stu cuntestu ca li nurmanni si cci traseru nnâ storia di l'Italia miridiunali pûn nùmmuru sempri criscenti duranti la prima mitati dû sèculu XI.
Nfruenza francu-nurmanna
Quannu li dui briganti cchiù famusi dî nurmanni di l'Italia miridiunali, Ruggeru I di Sicilia e lu sò frati, Rubbertu Guiscardu, accuminzaru la sò cunquista dâ Sicilia ntô 1061, già cuntrullàvanu lu stremu sud di l'Italia (la Pugghia e la Calabbria). Ruggeru avìa bisognu di na trintina d'anni pi cumpritari la cunquista dâ Sicilia (Rubbertu murìu ntô 1085). D'accussì, accuminzau arreri la latinizzazzioni e la cristianizzazzioni dâ Sicilia. Nu granni nùmmuru di palori nurmanni traseru la nova lingua duranti stu pirìudu, p'asempiu:
- accattari – dû nurmannu acater, francisi mudernu = Acheter
- ammintuari – dû nurmannu mentevoir
- bucceri (vucceri) – di bouchier
- custureri - di coustrier
- firranti – (grigiu) di ferrant
- foddi – (mattu) di fol
- giugnettu - di juignet)
- ladiu – (brutto) di laid
- largasìa – (ginirusità) di largesse
- puseri - di poucier
- racina - di raisin
- raggia - di rage
- testa - di teste
- trippari - dû nurmannu triper; ma puru pruvinzali e catalanu trepar)
Li siquenti fattura, evidenti duranti o sùbbitu doppu la cunquista nurmanna, èranu mpurtanti nnâ furmazzioni dâ lingua siciliana:
- Li nurmanni cci purtaru cu iddi nun surtantu li propî parenti e cumpagni chi parràvanu na lingua francisi (facirmenti dûn nùmmuru abbastanti vasciu), ma li surdati di vintura di l'Italia miridiunali. Spiciarmenti lummardi (cû sò linguaggiu gallu-itàlicu) e autri taliani dâ Campania. St'ùrtimi cci purtàvanu cu iddi lu latinu vulgari di dda riggiuni, n'idioma nun troppu diversu di chiddu chi s'attrova nna l'Italia cintrali.
- Pû fattu dâ guerra di cunquista, chi durau trent'anni, e du ncuraggiamentu datu â ricustruzzioni dâ chiesa cristiana, cci succidìu lu spupulamentu dî saracini nnî banni cintrali dâ Sicilia, tanti si fujeru nna l'Àfrica sittintriunali.
- Lu ripupulamentu, spiciarmenti chî cristiani dû cuntinenti europeu, vinni prumuvutu di Ruggeru I. Li banni punenti dâ Sicilia èranu culunizzati di migrati dâ Campania. Li banni cintrali-livanti dâ Sicilia èranu culunizzati dî migrati dâ Pruvenza chi cci purtaru cu iddi n'idioma gallu-itàlicu. Doppu la morti di Ruggeru I e sutta la riggenza d'Adelaidi duranti la minuranza di sò figghiu, Ruggeru II (idda stissa di l'Italia sittintriunali), stu prucessu di culunizzazzioni "lummarda" si fici cchiù cuncintratu.
Ccà supra putemu vìdiri li fattura principali chi hannu ditirminatu la furmazzioni dâ lingua siciliana comu la canuscemu oi. La basa dû latinu vulgari (principarmenti dâ Campania) era sìmuli ô latinu vulgari nna l'Italia cintrali (e dunca, putemu cunchiùdiri, abbastanti sìmuli ô latinu vulgari nnâ Tuscana chi nfini addvintassi la basa pâ lingua nazziunali). Stu suttastratu linguìsticu campana era nfruinzata di tanti nfruenzi gàllichi prisenti 'n Sicilia, vali a dìciri francu-nurmanna e langubàrdica. Sutta di chissu cci attruvamu lu restu di l'idiomi àrabbi e greci chi la nova lingua havi sustituiutu, ma na cintinara di palori di sti du lingui s'arristaru ntô vucabbulariu dâ nova lingua rumanzisca.
Àutri nfluenzi gàllichi
Duranti li primi jorna di l'accupazzioni nurmanna, accuminzau nu pirìudu di migrazzioni di l'Italia sittintriunali 'n Sicilia. Pi stu fattu oi cci asisti na dicina di paisi chi ancura dimòstranu sta nfruenza gàllica, unni lu pòpulu pàrra n'idioma chi si pò discrìviri comu èssiri gallu-sìculu. Spissu st'idiomi vennu chiamati dialetti lummardi. Li paisi unni si senti sta nfruenza cchiù forti sunnu Nuvara, Nicusìa, Spillinga, Aidoni e Chiazza. St'idioma nun supravivìu nta l'àutri banni unni s'attruvàvanu culonî lummardi na vota, comu Rannazzu, Bronti e Patirnò (nustanti stu fattu ancura unu s'adduna sta nfruenza nta li parrati lucali). Sta nfruenza, si senti puru ntâ lingua, p'asempiu[15]:
- soggiru - di suoxer
- cugnatu - di cognau
- figghiozzu - di figlioz
- orbu - di orb
- arricintari - di rexentar
- unni - ond
- e li noma dî jorna dâ simana:
- luni - di lunes
- marti - di martes
- mèrcuri - di mèrcor
- jovi - di juovia
- vènniri - di vènner
L'urìggini di n'àutra infruenza gàllica, lu pruvinzali, appi armenu tri funti.
Facirmenti lu nùmmaru di nurmanni veri chi cunquistaru la Sicilia (voldiri propiu dâ Nurmannìa) era vasciu, circa 5.000 ô màssimu. Dunca iddi àppiru bisognu di surdati di vintura di l'Italia, e facirmenti di l'àutri banni luntani comu la Francia miridiunali. Nni primi jorna di l'accupazzioni dâ Sicilia, San Frateddu addivintau na furtizza appressu li cunfini tra lu tirritoriu saracinu e chiddu nurmannu. Oi l'idioma di stu paisi dimostra li caratarìstichi dû pruvinzali, e ni fa cunchiùdiri ca certamenti nu gran nùmmuru di surdati di vintura avìssiru a viniri di sti banni. Pi quantu riguarda la nfruenza dû pruvinzali â lingua siciliana cchiù largamenti, cci sunnu autri pussibbilitati.
Certi palori pruvinzali traseru la lingua duranti la riggenza di Marghirita di Navarra ntra l'anni 1166 e 1171 quannu sò figghiu, Gugghiermu II di Sicilia succidìu ô tronu avennu sulu 12 anni. Tutti li cunziggheri dâ riggina vineru dâ Francia miridiunali, e pi chissu tanti palori siciliani cu na pruvinenza pruvinzali ni vennu di stu pirìudu.
La scola siciliana di puisia (viditi lu discursu ccàsutta) vinni infruinzata dû pruvinzali dâ tradizzioni dî truvatura. Sta tradizzioni è na parti mpurtanti dâ cultura siciliana, comu putemu vidiri câ tradizzioni di l'òpira dî pupi e li cantastorî. Tanti truvatura pruvinzali sicci rapprisintaru duranti lu regnu di Fidiricu II di Hohenstaufen, e certi palori pruvinzali avìssiru a trasutu la lingua pi stu modu. Li siquenti sunnu asempî di palori siciliani d'urìggini pruvinzali:
- addumari - di allumar
- aggrifari - di grifar
- banna – di banda
- burgisi - di borges
- lascu - lasc
- lavanca - lavanca
- paraggiu - paratge
Scola siciliana
La Scola siciliana fu na scola puètica ca ciurìu 'n Palermu ntra lu 1230 e lu 1250, duranti lu regnu di Fidiricu II di Hohenstaufen di Svevia (Fidiricu I di Sicilia, 1194-1250). La Scola siciliana havi na granni mpurtanza nta la storia dâ littiratura e la lingua siciliana pirchì cu idda, pi la prima vota, si usau lu vulgari a scopi littirarî. Sta scola littiraria appi na granni nfruenza supra Dante Alighieri, tantu c'assai studiusi chiàmanu lu sicilianu comu "patri dâ lingua taliana", cu l'idioma tuscanu facennu di "matri".
Quannu Carlu d'Angiò battìu l'asèrcitu di Manfredi di Sicilia ô cummattimentu di Beniventu ntô 1266, appi dui affetti: accabbau lu regnu nurmannu-svevu di 136 anni ntâ Sicilia; e lu centru littirariu di l'Italia si spustau dâ Sicilia â Tuscana.
Comu nu puntu siccunariu, s'attròvanu nfruenzi tudischi ntô sicilianu, e facirmenti sunnu di na pruvinenza di l'èbbica dî re svevi (di cui Fidiricu I appi lu regnu cchiù longu). Sti palori ni vennu di stu pirìudu:
- arbitriari - di arbeit
- vardari - di wartên
- guastari o vastari - di wastjan
- guddefi - di wald, culligatu cu l'anglo-sassuni wudu
- guzzuniari - di hutsen
- lancedda - dû tudiscu autu vecchiu lagella
- salaguni - dû tudiscu autu vecchiu salaha
- sparagnari - dû tudiscu autu vecchiu sparen
Nfruenza catalana
Doppu li Vespri siciliani ntô 1282, lu regnu vinni culligatu cû regnu aragunisi, e pi cunsiquenza, novi palori di na pruvinenza catalana traseru la lingua duranti lu sèculu siquenti. Pi tuttu lu sèculu XIV, lu catalanu e lu sicilianu èranu tutti dui lingui ufficiali dâ curti riali. Ô stissu tempu lu sicilianu vinni usatu pi nutari li discursi dû parramentu sicilianu (unu dî cchiù vecchi di l'Europa) e p'autri affari amministrativi[16]. Sti palori rapprisèntanu asempî dâ nfruenza catalana[17]:
- accabbari - di acabar
- addunàrisi - di adonar-se
- affruntàrisi - di afrontar-se
- ammucciari - di amagar
- arruciari – di arruixar
- criscimogna o criscimonia - di creiximoni
- muccaturi -di mocador
- nzirtari - di encertar
- priàrisi - di prear-se
Èbbica spagnola nzinu a oi
Duranti lu pirìudu in cui li curuni Araunisa e Spagnola si unceru, versu la fini dû sèculu XV, la tuscanizzazzioni dû sicilianu scrittu nnî ricordi dî curti e dû parramentu avìa accuminzatu. Versu la mitati dû sèculu, stu sviluppu era quasi cumpretu, la nova lingua franca dâ pinìisula taliana avìa pigghiatu lu postu dû sicilianu scrittu - di tannu 'n poi. Lu regnu spagnolu avvanzau stu prucessi pi dui modi mpurtanti: cuntrariamenti a l'Aragunisi, quasi sùbbutu li re spagnoli cci mìsiru li soi rapprisintatni supra lu tronu sicilianu. Pi stu modu, la stima diminuenti dû regnu sicilianu si riflittìu la dicadenza dû sicilianu d'un linguaggiu ufficiali e scrittu ôn linguaggiu parratu principalmenti tra analfabbeti; e la spulsioni di tutti l'ebrei di tutti li duminî spagnoli ntô 1492 trattau nu curpu radduppiatu ntâ Sicilia. Binchì la pupulazzioni si diminuìu pi quasi 10%, tanti di cui èranu patruna di nnustrî mpurtanti, ma sparti di chissu, st'ebrei avìanu statu Siciliani pi 1.500 anni e lu sicilianu era la sò lingua materna chi usàvanu nnî soi scoli. D'accussì la pussibbilitati d'un largu sistema aducativu basatu a l'usu di libbra scritti pi sicilianu si pirdìu pi sempri. Lu regnu spagnolu durau tri sèculi (senza cuntannu li pirìudi borbònici e aragunisi d'ogni latu) e appi na nfruenza significativa supra lu vucabbulariu sicilianu. Li siquenti palori sunnu dâ pruvinenza spagnola[18]::
- arricugghìrisi - di arrecogerse; ma puru recollir-se dû catalanu
- balanza - di balanza
- filiccia - di flecha
- làstima - di lástima
- pignata - di pinada
- pinzèddu - di pincel
- ricivu - di recibo
- spagnari - ncruci di Sic. «appagnari» e espantarse di sp.
- spatari - di espadar
- sulità o sulitati - di soledad
Dû tempu dû Risurgimentu (1860-1861) la lingua siciliana havi statu nfruinzatu significativamentu dû talianu. Stu prucessu s'apprimurau dâ secunna guerra munniali pû fattu di l aducazzioni e l'affettu dî media muderni, accussì assai ca puru a la casa, lu sicilianu non veni usatu cutiddianamenti comu la lingua prifiruta. Nni l'ùrtimi anni lu parramentu sicilianu riggiunali vutau pû nzignari dû sicilianu nnî scoli elemintarî, ma a stu mumentu picca lu nzìgnanu. Nun s'attrovanu quasi nuddu formi dî media chi ùsanu la lingua siciliana. La cumminazzioni di sti fatti signìfica ca la lingua siciliana cuntìnua a aduttari lu vucabbulariu talianu e li soi formi grammaticali a stu puntu ca tanti siciliani stissi nun ponnu distìnguiri tra l'usi dû sicilianu currettu e sgarratu.
Asempî dâ lingua scritta (attraversu li sèculi)
Lu Patri Nostru
Astrattu di Antoniu Vinizzianu
Celia, Lib. 2
- Non è xhiamma ordinaria, no, la mia
- è xhiamma chi sul'iu tegnu e rizettu,
- xhiamma pura e celesti, ch'ardi 'n mia;
- per gran misteriu e cu stupendu effettu.
- Amuri, 'ntentu a fari idulatria,
- s'ha novamenti sazerdoti elettu;
- tu, sculpita 'ntra st'alma, sì la dia;
- sacrifiziu lu cori, ara stu pettu.
Astrattu di Giuvanni Meli
Don Chisciotti e Sanciu Panza (Cantu quintu)
- Stracanciatu di notti soli jiri;
- S'ammuccia ntra purtuni e cantuneri;
- cu vacabunni ci mustra piaciri;
- poi lu so sbiu sunnu li sumeri,
- li pruteggi e li pigghia a ben vuliri,
- li tratta pri parenti e amici veri;
- siccomu ancura è n'amicu viraci
- di li bizzari, capricciusi e audaci.
Astrattu di Ninu Martogliu
Briscula 'n Cumpagni
- —Càrricu, mancu? Cca cc'è 'n sei di spati!...
- —E chi schifiu è, di sta manera?
- Don Peppi Nnappa, d'accussì jucati?
- —Misseri e sceccu ccu tutta 'a tistera,
- comu vi l'haju a diri, a vastunati,
- ca mancu haju sali di salera!
Li tèmpura di motu
Ntrâ li studiusi dâ linguìstica cc'è cu riteni ca ntô sicilianu s'ammùccianu modi virbali di «scurrimentu timpurali» (pi [[Lingua ngrisa|ngrisi: continuos form, o forma cuntìnua). Accussì si spiaca pirchì haiu statu ddà signìfica I have been there e nun sono stato là (ca si traduci «stetti ddà» o «stesi ddà»). Ntâ li nostŗi jorna, cu l'ammiscàrisi dû talianu, chissi pàrinu lu «passatu pròssimu», ma ntô sicilianu stòricu (nun littirariu) stu tempu passatu è nu tempu sìmuli ô continuous ngrisi e pì chistu nun è sbagghiatu dìciri «l'àrabbi hannu statu ccà» puru si lu passatu nun è pròssimu ma è rimotu (mill'anni fa).
Li tèmpura di motu ndìcanu l'azzioni ca si svòrcinu nta nu lassu di tempu (as. haiu parratu; haiu jiutu = I have been speaking; I have been going), ma quannu nun c'è nu lassu di tempu (agghicai ora) s'usa lu passatu sìmprici. Stu modu è divisu ntê tèmpura:
- Prisenti Longu (Motu prisenti-futuru). Ndica l'azzioni accuminzati ntô prisenti e c'hannu à èssiri di sicuru rializzati ntô futuru (privisioni certi o cunziquenzi nicissari). P'asempiu havi à chiòviri, havi a cascari (it's going to rain; it's going to fall - pioverà di certo; cadrà inevitabilmente). Siddu mmeci nun è certu ca succedi, s'usa lu prisenti sìmprici: «forsi chiovi», «mi pari ca casca, si ci prova» (temo che se ci proverà, cadrà).
- Passatu longu (Motu passatu-passatu o passatu-prisenti). Ndica l'azzioni nta lu sò svòrcirisi ntô tempu o ca porta cunziquenzi nzinu a ora. As. l'àrabbi hannu statu ccà (have been: pì nu lassu di tempu); «c'haiu già jiutu» = «I have already been going there»: si voli suttaliniari c'haiu già spisu tempu pì chistu). Unni mmeci lu excursus temporali nun è mpurtanti s'usa lu passatu sìmprici: «partì cent'anni arreri (nun si ni sapi cchiù nenti: nun ci sunnu cunziquenzi) «ci jìu arsira» (cuntu nu fattu e basta (lu tempu c'haiu spisu pi jiri nun è mpurtanti ntô discursu).
Naturarmenti nta li nostri jorna sti tèmpura vannu scumparennu o hannu già sparutu pirchì tuttu si va ammiscannu cu lu talianu e ntô particulari stu passatu sicilianu s'ammisca cu lu passatu pròssimu talianu, chi havi rèuli tutti diffirenti.
Formi di verbi particulari
Appariggiannu lu sicilianu e lu talianu pi quantu si riguàrdanu li verbi, si vìdinu ssi diffirenzi:
- Lu sicilianu nun usa lu futuru. Pi signalari n'azzioni chi succedi ntô futuru, cci abbasta qualificari lu tempu prisenti, p'asempiu: stasira mi nni nesciu; nnumani vaiu a Catania; vaiu a fàricci martidìa; eccetra. Ogni tantu si ncontra n'asempiu dû futuru, comu «sarà», ma parrannu strittamenti nun apparteni â lingua chiui.
- Putemu diri la stissa cosa pâ cunnizziunali. Ogni tantu si ncontra n'asempiu comu «vurrìa», ma ntô sicilianu è cchiù currettu usari lu mpirfettu dû cungiuntivu, p'asempiu: «vulissi».
- Lu prisenti dû cungiuntivu havi scumparutu. Si usa simpricimenti lu prisenti dû ndicativu. Quarchi asempiu arresta 'n circulazzioni, comu «sia», c'ancora havi li soi usi, ma pû restu, nun è nicissariu.
- Pi rapprisintari ubbricazzioni (talianu: dovere), lu sicilianu usa lu verbu ausiliari: «aviri», sempri câ pripusizzioni «a», p'asempiu: «haiu a fari».
Trascrizzioni dû sicilianu
Benchì lu sicilianu vinni usatu comu na lingua d'amministrazzioni duranti l'èbbica aragunisa (circa 1300 ô 1450), è macari veru ca siccomu nun ha mai statu nzignatu ntê scoli o usatu pi nu modu diffusu usannu li media muderni, lu sicilianu nun riniscìu a èssiri ricanusciutu comu na lingua unificata. Sarvaturi Camilleri, nu scritturi sicilianu di l'ùrtimu sèculu, chi scrissi puisìi pi sicilianu, traducìu puemi dâ Grecia antica, e chi scrissi puru na grammatica dâ lingua siciliana, cridi ca lu ndrizzu oi e pi tanti pueti a scrìviri a vogghia soa[23]. Ma Camilleri fa n'argumentu rubbustu ca nfatti la cunfusioni chi si vidi oi tra li pueti muderni si tratta di nu finòminu assai ricenti.
Camilleri raggiuna ca doppu lu granni successu di Antoniu Vinizzianu ô fini dû sèculu XVI, l'ortugrafìa dû sicilianu si sfrutta di quasi tri sèculi d'equilìbbriu, nu pirìudu 'n cui attruvamu na koiné abbastanti unificata pi quantu riguarda la sò scrittura. Comu n'asempiu, Camilleri parraggia lu palirmintanu, Giuseppi Marchisi, nu scritturi dâ prima mitati dû sèculu XVIII cû pueta catanisi, Tommasu Custanzu dâ stissa èbbica pi vidiri ca a ddu tempu cc'era quasi nudda diffirenza[24].
Marchisi (di Palermu):
- E quannu di la tavul fineru,
- Li parenti, e l'amici cummitati,
- Tutti leti, e cuntenti sinni jeru.
Custanzu (di Catania):
- Cunsighieri crudili foru l'anni,
- Anzi foru cu manu diamantina
- D'iddu stissi carnefici, e tiranni.
Nu beddu asempiu di zoccu sta dicennu Camilleri è lu puema tradizziunali: La Barunissa di Carini, chi Salvaturi Salomuni-Marinu trascrissi ntô 1873 e 1914 (dui virsioni diffirenti, ricurdannu chi si tratta di nu puema pupulari cu tanti virsioni attraversu li sèculi)[25]. Sta virsioni di 1873 accumenza:
- Chianci Palermu, chianci Siragusa,
- Carini ccè lu luttu ad ogni casa;
- Cu' la purtau sta nova dulurusa
- Mai paci pozz'aviri a la sò casa.
Si pò diri la stissa cosa dî pruverbi arricugghiuti e trascritti di Giuseppi Pitrè nnâ fini dû sèculu XIX. N'asempiu[26]:
- Acqua di primintìu, allarga l'armu miu; acqua e suli 'ntra li simenzi, mi criscinu li spiranzi; acqua di maju e aprili, curru cu tutti li vili; poi boni matinati, ricchizza di li casi.
Cu l'unitati di l'Italia, lu sicilianu finìu a èssiri na lingua nazziunali e la Koiné accumenza a riducìrisi 'n tèrmini di mpurtanza. A partiri dû sèculu XX crisci nu muvimentu fonugrafista di pueti siciliani unni pruvàvanu a riflèttiri li soni di soi parrati stissi. Puru Ninu Martogliu spirimintau cu sti formi, prima d'abbannunàrili. 'N ogni casu, oi, si vidi largamenti sta prifirenza dû "scriviri a arbìtriu".
L'apòstrufu
Na dirizzioni nutèvuli duranti l'ùrtimu sèculu e assai accittata di tanti scrittura siciliana veni rapprisintata di l'usu (o cchiù pricisamenti, lu nun usu) di l'appòstrufu, supratuttu, pi signalari la pirduta di na vucali. Lu megghiu asempiu è la pirduta di la «i» ô principiu di certi palori chi avìanu sta «i» ntô latinu, p'asempiu: «mpurtanti», «gnuranti», «nnumanni», eccetra. Quannu Pitrè scrissi la sò grammàtica ntô 1875, iddu usava l'apòstrufu pi signalari sta pirduta di la «i», comu facìanu tanti scrittura di ddu tempu[27]. Piccittu cunzigghìu a lassàrila jiri, e iddu nun l'usava pû sò vucabbulariu cèlibbri[28]. Camilleri fici la stissa cosa, e scrissi[29]: La caduta è ormai definitiva, e non conta più ricordarla, zzoè la pirduta di sta «i» ô principia di certi palori succidìu tanti sèculi fa, e oi nun servi nuddu mutivu ricurdànnucci.
Lu stissu argumentu si pò fari pi àutri situazzioni unni la pirduta di na vucali, o puru di dui o tri littri, veni signalatu pi nuddu mutivu, p'asempiu: «ddu» è megghiu di «'ddu» (quannu parramu di l'aggitivu dimunstrativu), e cci si nn'attròvanu tanti asempi di stu gèniri.
La valurizzazzioni dû sicilianu
L'assuciazzioni L'Altra Sicilia istituìu un Cumitatu Prumuturi, apertu a tutti, p'arricògghiri firmi pi na liggi di nizziativa pupulari chi, ntra àutri cosi, pruponi lu nzignamentu ntê scoli e l'usu ntê ducumenti ufficiali e ntâ signalètica dû Sicilianu. Taliati macari: Pruggettu di liggi pû ricanuscimentu ufficiali dâ lingua siciliana
Lijami nterni
- Fonoluggìa dâ lingua siciliana
- Accademia Siciliana
- Centru di studi filulòggici e linguìstici siciliani
- Calabbrisi
- Dialettu cilentanu miridiunali
- Gallu-sìculu
- Gruppu sicilianu
- Lingua suvradialittali
- Lingui rumanzi
- Ricanuscimentu dâ lingua siciliana
- Salentinu
- Tarantinu miridiunali
- Tàvula crunulòggica di scritti antichi 'n sicilianu
Taliati macari
- Brevi Grammàtica Siciliana
- Alfabbetu sicilianu
- Tiurìa dî soni di Pitrè
- Metafunìa
- Vucali mòbbili
- Vucali ncerti
- Modi di diri
- Ortografìa siciliana
- Lingua siciliana e lingua taliana
Lijami di fora
- www.linguasiciliana.org - situ dâ lingua siciliana multilingui
- Arba Sicula - organizzazzioni didicata a diffùnniri la lingua siciliana
- Rifirenna d'Ethnologue circa lu sicilianu
- Dizziunariu Sicilianu - Talianu
- Dizziunariu Sicilianu - Ngrisi
- Webster's Dictionary L'edizzioni rosetta
- Articulu in lingua ngrisa "Protecting Endangered Minority Languages: Sociolinguistic Perspectives" ri Eda Derhemi
Nutanni e rifirimenti
- ^ Gordon, Raymond G., Jr. (ed.) Ethnologue: Languages of the World, (Fifteenth edition, 2005) Sicilian: A language of Italy [1], situ taliatu lu 4 di giugnu 2008
- ^ Gordon, Raymond G., Jr. (ed.) Ethnologue: Languages of the World, (Fifteenth edition, 2005) Sicilian: A language of Italy [2], situ taliatu lu 4 di giugnu 2008
- ^ Camilleri, Salvatore (2002) Grammatica Siciliana, BOEMI, Catania.
- ^ Camilleri, Salvatore (2002) Grammatica Siciliana, BOEMI, Catania.
- ^ Camilleri, Salvatore (2002) Grammatica Siciliana, BOEMI, Catania.
- ^ Centro di Studi Filologici e Linguistici Siciliani (1977-2002) Vocabolario Siciliano, 5 vulumi a cura di Giorgio Piccitto, Catania-Palermo.
- ^ Camilleri, Salvatore (2002) Grammatica Siciliana, BOEMI, Catania.
- ^ Gordon, Raymond G., Jr. (ed.) Ethnologue: Languages of the World, (Fifteenth edition, 2005) Sicilian: A language of Italy [3], situ taliatu lu 4 di giugnu 2008
- ^ Gordon, Raymond G., Jr. (ed.) Ethnologue: Languages of the World, (Fifteenth edition, 2005) Sicilian: A language of Italy [4], situ taliatu lu 4 di giugnu 2008
- ^ Ruffino, Giovanni (2001) Sicilia, Editori Laterza, Bari.
- ^ Ruffino, Giovanni (2001) Sicilia, Editori Laterza, Bari.
- ^ Giarrizzo, Salvatore, Dizionario Etimologico Siciliano, Herbita Editrice, Palermo.
- ^ Giarrizzo, Salvatore, Dizionario Etimologico Siciliano, Herbita Editrice, Palermo.
- ^ Ruffino, Giovanni (2001) Sicilia, Editori Laterza, Bari.
- ^ Hull, Dr Geoffrey (1989) Polyglot Italy:Languages, Dialects, Peoples, CIS Educational, Melbourne.
- ^ Cipolla, Prof. Gaetano, "U sicilianu è na lingua o un dialettu? / Is Sicilian a Language" in Arba Sicula Volume XXV, 2004.
- ^ Giarrizzo, Salvatore, Dizionario Etimologico Siciliano, Herbita Editrice, Palermo.
- ^ Giarrizzo, Salvatore, Dizionario Etimologico Siciliano, Herbita Editrice, Palermo.
- ^ Bonner, J K (2001) Introduction to Sicilian Grammar, Legas, New York.
- ^ Arba Sicula, vulumi 2.
- ^ Meli, Giuvanni, Don Chisciotti and Sanciu Panza, traduciutu di Gaetanu Cipolla, Legas.
- ^ Martogliu, Ninu, The Poetry of Nino Martoglio, traduciutu di Gaetanu Cipolla, Legas.
- ^ Camilleri, Salvatore (2002) Grammatica Siciliana, BOEMI, Catania.
- ^ Camilleri, Salvatore (2002) Grammatica Siciliana, BOEMI, Catania.
- ^ Arba Sicula, La Barunissa di Carini, trascrittu di Salvaturi Salomuni-Marinu ntô 1873.
- ^ Sicilian Proverbs, a SicilyPage, pruverbi siciliani trascritti di Art Dieli pi sicilianu e ngrisi, situ taliatu lu 4 di giugnu 2008
- ^ Pitrè, Giuseppe (1875) Grammatica Siciliana, Edizioni Clio.
- ^ Centro di Studi Filologici e Linguistici Siciliani (1977-2002) Vocabolario Siciliano, 5 vulumi a cura di Giorgiu Piccittu, Catania-Palermo.
- ^ Camilleri, Salvatore (2002) Grammatica Siciliana, BOEMI, Catania.
Bibbliografìa
- Bonner, J K (2001) Introduction to Sicilian Grammar, Legas, New York (ngrisi).
- Camilleri, Salvatore (1998) Vocabolario Italiano Siciliano, Edizioni Greco, Catania.
- Camilleri, Salvatore (2002) Grammatica Siciliana, BOEMI, Catania.
- Centro di Studi Filologici e Linguistici Siciliani (1977-2002) Vocabolario Siciliano, 5 vulumi a cura di Giorgiu Piccittu, Catania-Palermo.
- Cipolla, Prof. Gaetano, "U sicilianu è na lingua o un dialettu? / Is Sicilian a Language" in Arba Sicula Volume XXV, 2004 (bilinguali: sicilianu e ngrisi).
- Giarrizzo, Salvatore, Dizionario Etimologico Siciliano, Herbita Editrice, Palermo.
- Hull, Dr Geoffrey (1989) Polyglot Italy:Languages, Dialects, Peoples, CIS Educational, Melbourne (ngrisi).
- Pitrè, Giuseppe (1875) Grammatica Siciliana, Edizioni Clio (talianu).
- Ruffino, Giovanni (2001) Sicilia, Editori Laterza, Bari (talianu).
- Storia dâ lingua siciliana
- Lingui siciliani prima dî nurmanni
- Brevi Grammàtica Siciliana
- Alfabbetu sicilianu
- Tiurìa dî soni di Pitrè
- Metafunìa
- Vucali mòbbili
- Vucali ncerti
- Ortografìa siciliana
- Lingua siciliana e lingua taliana
- Lingua suvradialittali
- Gruppu sicilianu
- Gallu-sìculu
- Arricanuscimentu dâ lingua siciliana
- Tàvula crunulòggica di scritti antichi 'n sicilianu
- Accademia Siciliana
- Vucabbulariu


c: text/html

text:
Ayurveda eni na scienza medica di uriggini nta l'antica India.
A palora ayurveda eni cumposta di dui termini in lingua sanscrita, ayur (ca voli diri vita) e veda (ca voli diri canuscenza).
Avi a cchi ffari câ saluti, vita d'ogni gghiornu e lungivitati.
L'Ayurveda eni nu sistema tradizziunali di midicina e midicazzioni ca si bbasa supra a spirienza e l'ussirvazzioni.
Su sistema di midicina avi 3.000 anna.
Pâ mituloggia Hindu, Dhanvantari a statu lu primu medicu a usari l'ayurveda.
Nta l'India cuntimpuranea l'Ayurveda veni ancora praticata e niscìu macari di li cunfini giografichi.

robotstxt: allowed

filter: keep


text:
Italia
Italia, Talia u Tàlia, (Talianu: Italia; Ngrisi: Italy); Nomu ufficiali, Ripùbblica di Tàlia (Talianu: Repubblica d'Italia; Ngrisi: Republic of Italy), Europa.
Ìndici
Storia
La storia di l'Italia accuminza cu la storia dî pupulazzioni chi abbitaru li vari tirritori dâ pinìsula e di l'ìsuli nti lu primu millenniu a.C. Tra li cchiù mpurtanti nutamu li Etruschi, li latini, li Galli e li Greci chi agghicaru ntô sud a pàrtiri di l'VIII sèculu avanti cristu. La civilizzazzioni greca prima e rumana ciurìu 'n Italia nzinu â fini dû V sèculu doppu cristu. Lu mediuevu vitti l'Italia nvasa di vari pupulazzioni cussidditti barbari, tra cui l'Ostrogoti e li Vànnali. Li bizzantini tra lu VI e lu X sèculu arrinisceru a cuntrullari vari zoni dû sud ancora sutta nfluenza greca. Ntô IX sèculu l'àrabbi accuminzaru a pigghiari lu cuntrollu dâ Sicilia, dâ Sardegna e di vari àutri territori dû sud.
Li longobbardi e li nurmanni foru li prutagunisti dî vicenni italiani dî sèculi X, XI e XII. La cità di Roma, sacchiggiata diversi voti e n ruvina doppu la fini di lu mpiru rumanu era la sedi dû papatu, chi cuntrullava direttamenti o ndirettamenti làrichi zoni di l'Italia cintrali. L' Italia ha statu ppi sèculi divisa in principati, regni, ducati, chi spissu èranu in mali rapporti ntra di iddi. Versu lu XII sèculu si sviluppanu nti diversi banni li cumuni, e nasciunu ripùbbrichi assai attivi, comu li ripùbbrichi marinari di Venezzia, Amalfi, Pisa e Genuva. Lu Rinascimentu sinna appoi nu sviluppu culturali assai mpurtanti. E' l'èbbica di Liunardu da Vinci, Michilàncilu Buonarroti, Botticelli, Lurenzu dî Mèdici, Niccolò Macchiavelli e tanti àutri chi dunanu lustru all'Italia puru fora dû sò tirritoriu.
Lu Regnu d'Italia
Articulu principali Regnu d'Italia.
Ntô 1860, chî Milli, Garibbaldi sbarcau a Marsala, e annittìu lu sud di l'Italia ô regnu di Sardegna. Unificata ntô 1861, L'Italia attrivirsau nu primu periudu unni era na munarchìa parlamintari. Sutta Vittoriu Emanueli III lu primu ministru fu Benitu Mussolini di lu 1922 ô 1943. Mussolini fu la causa di la trasuta di l'Italia ntâ Secunna Guerra Mondiali dû latu di l'Assi chi liava l'Italia, la Girmania e lu Giappuni.
La guerra si pirdìu, a Mussolini l'ammazzaru pinnènnulu câ testa a pizzuni e ntô 1946 nu referendummi promulgau la Ripùbblica.
L'Italia cuntimpurania
Lu fini dâ guerra e l'allianza stritta cu l'amiricani, purtau grazzi puru ô Pianu Marshall a nu sviluppu econòmicu chi sviluppau tutta la so forza nti l'anni 60 e chi purtau l'Italia a li vèrtici di l'econumìa munniali, na pusizzioni chi manteni oi grazzi ê soi nnustri, ô so pòpulu e a l'attrattiva dî so cità, meta di turisti chi vèninu di tuttu lu munnu a miliuna ogni annu.
Giografìa
Italia si sviluppa longu na pinìsula nta lu menzu dû Mari Meditirraniu, e lu sô tirritoriu cumprenni du' ìsuli maggiuri, la Sardigna e la Sicilia e diversi arcipèlachi. Ô nord, lu tirritoriu è dilimitatu di la catina di li Alpi, chi marca la fruntera ccu la Francia, la Svizzira, l'Austria e la Slovenia. La costa est duna ntô Mari Adriaticu e a suddest ntô Mari Joniu. La costa ovest duna ntô Mari Tirrenu. Ô sud la Sicilia chiudi lu tirritoriu ccu lu Canali di Sicilia, ca sparti l'Italia di la Tunisia e di la Libbia.
Li cità cchiù mpurtanti sunnu:
- Roma, la capitali;
- Milanu, cunzidirata comu capitali ecunòmica;
- Napuli, canusciuta ppi la cucina, la pizza, la mozzarella, li canzuni e lu Vesuviu;
- Turinu, anticu seggiu di la dinastìa savoia e capitali di la ndustria automobbilìstica;
- Palermu, capitali dû regnu di Sicilia;
- Genuva, cità marinara e patria di Cristofuru Colombu;
- Bulogna, seggiu di la cchiù antica univirsità dû munnu;
- Firenzi capitali dâ cultura;
- Bari;
- Catania; la dècima citati di l'Italia 'n tèrmini di nùmmuru d'abbitanti;
- Vinezzia, capitali di na ripùbblica marinara chi arrivava na vota nzinu a Cipru e parti dû orienti mediu;
- Pisa, capitali di na ripùbblica marinara.
- Tarantu, capitali di la Magna Grecia e seggiu di lu portu cchiù mpurtanti di Talia
- Lecce, capitali munniali di lu bbaroccu e citati turistica.
Li primi 100 cumuna taliani pi nùmmuru d'abbitanti
Riggiuni
Viditi puru:
- Lista di articuli dâ catiguria Italia
- Italia (disambigua) pi autri significati possibbili di Italia
Albanìa | Andorra | Austria | Belgiu | Bielurussia | Bosnia-Erzegovina | Bulgarìa | Cipru | Croazzia | Danimarca | Estonia | Finlandia | Francia | Girmania | Grecia | Irlanda | Islandia | Italia | Kòssuvu | Lettunia | Liechtenstein | Lituania | Lussemburgu | Malta | Moldavia | Mònacu | Montenegru | Norvegia | Paisi Vasci | Portugallu | Pulonia | Regnu Unitu | Ripùbblica Ceca | Ripubblica Macidonia | Rumanìa | Russia | San Marinu | Serbia | Slovacchia | Slovenia | Spagna | Svezzia | Svìzzira | Turchìa | Ucraina | Unghirìa | Vaticanu
Erruri ntâ funzioni Cite Sù prisenti dê marcatura
ma nun fu attruvatu nissunu marcaturi
: $2


text:
Chitarra acustica
La chitarra è nu strummentu musicali custituitu di na cascia armònica a forma di 8 e d'un mànicu longu supra cui sunnu tisi 6 o 12 cordi fatti vibbrari pizzicànnuli chî jìdita o c'un plettru.
La cascia è custituita di taula armonica, funnu e fascia. Ô centru dâ taula armònica cc'è nu purtusu tunnu, ca si chiama "buca", e servi a fari trasiri lu sonu dê cordi ntra a la cascia armònica, ca pumpìa stu sonu, facènnulu sèntiri cchiù forti. Cchiù vasciu dâ "buca" cc'è lu "ponti", ca servi pi agganciari la parti li sutta di li cordi.
Lu manicu è compostu di:
- Manicu veru e propriu.
- Tastera (fatta spissu e volentieri di lignu di palissandru), ca è a parti fruntali, unni cci sunnu li cordi, e unni si pòsanu li jita. È divisa cu tanti pizzudi di ferru pirpindiculari 'e cordi, i tasti. Prima dû primu tastu cc'è u caputastu, ca è fattu di ossu, o di plàstica, o di grafiti.
- Paletta, ca è la parti àuta, unni si aggancianu e si accòrdanu li cordi.
Supra a paletta, pi accurdari li cordi, cci sunnu sti chiavetti, una pî corda, ca si chiàmanu "meccanichi". Li cordi ponnu èssiri o di nylon, nnô casu di chitarra clàssica, o di ferru, nnô casu di chitarra acùstica.
Ntâ littiratura siciliana[cancia | cancia la surgenti]
Di Lingua e dialettu di Gnazziu Buttitta:
- Mi nn'addugnu ora
- Mentri accordu a chitarra du dialettu
- Ca perdi na corda lu iornu.


text:
Giugnu 2005
1 di giugnu, mercuridìa
- Olanda: doppu lu populu francisi, puru l'ulandisi dicinu di no â custituzzioni europea cu lu 61,6% dî voti cuntrari.
2 di giugnu, joviddia
3 di giugnu, venniriddìa
4 di giugnu, sabbatudìa
- Svizzira: Lu populu svizziru pi referendum accetta l'accordu di Schengen-Dublinu.
- Mugellu, Italia: Valentinu Rossi vinci lu gran premiu d'Italia di motociclismu. Li primi quattru classificati, Rossi, Biaggi, Capirossi e Melandri, sunnu tutti italiani.
7 di giugnu, martiddìa
8 di giugnu: mercuridia
9 di giugnu, jovidìa
12 di giugnu, duminicadìa
- Li paisi cchiù ndrustrializzati dû G8 nnullanu lu debbitu dî 18 paisi cchiù poviri.
13 di giugnu, luniddìa
- Ntê Stati uniti, nta nu prucessu pi pedofilia assai mediatizzatu, Michael Jackson è giudicatu nnuccenti.
15 di giugnu, mercuridìa
- Iraq: L'ostaggiu australianu, Douglas Wood, veni libbiratu di surdati miricani e iraqi doppu sei simani ncarziru.
- Ateni: Lu giamaicanu Asafa Powell batti lu record dû munnu dî 100 metri cu lu tempu di 9.77 secunni.
19 di giugnu, duminicadìa
20 di giugnu, lunidìa
- USA: Lu Sigritariu dû Statu di l'USA, Condoleezza Rice, discrissi la sò scempra pi jirisinni d'Iraq li surdati miricani c'ancura cci arrestanu in granni numira.
29 di giugnu, mercuridìa
- USA: Lu prisidenti di l'USA, George W. Bush, ntra na prisintazzioni di statu ô populu miricanu nun duna nenti cunfirmazzioni di quannu li forzi d'accupazzioni miricani si nescinu di l'Iraq.
30 di giugnu, jovidìa
- USA: La cumpagnia miricana, Starbucks, sta p'accattari li diritti pûn discu di Bob Dylan, riggistratu ôn cuncertu ntô 1962, prima c'addivintau celibbri. Facirmenti quarchi parti veni usatu pî ricrammi.


text:
Lu croatu (ntô croatu: "Hrvatski" o "Hrvatski jezik" pi "lingua croata") è na lingua dû suttagruppu slavu miridiunali dû ramu slavu dî lingui indoeuropei.
E' parrata di circa 5 o 6 miliuna di pirsuni comu lingua matri. Ntâ Croazzia, unni è lingua ufficiali, n occasiuni dû rifirendum dû 2001 4.265.081 pirsuni (lu 96,12% di l'abbitanti) dichiararu di parrari lu croatu comu lingua matri.
La lingua standard croata si basa supra lu dialettu štokavo cu nflussi kajkavi e čakavi e utilizza l'alfabbetu latinu.
Funnamintalmenti è uguali ô serbu e ô busnìacu ntâ lingua standard, siccomu tutti tri si svilupparu suprâ basi Neoštokava. Nta l'ex-Juguslavia foru tutti tri raggruppati ntâ lingua serbo-croata. Ntâ Croazzia chista dinuminazzioni fu usata raramenti. Siddu a l'èbbica dâ Juguslavia s'appi a cunsidirari la vicinanza cû serbu pi difiniri lu croatu, rigularmenti l'esprissiuni onnivalenti e prisenti nzinu ô 1974 ntâ custituzzioni croata utilizzata fu "lingua croata o serba". La dinuminazzioni "serbocroatu" ("srpskohrvatski") appi già di tempu na cunnutazzioni nigativa ntâ Croazzia.
Dâ ndipinnenza pulìtica dâ Croazzia la lingua standard croata vinni ampiamenti arricanusciuta macari a l'èstiru.
La scienza ca si òccupa dâ lingua croata è la cruatìstica.
La lingua si scrivi cu l'alfabbetu latinu cu l'aggiunta di segni diacritici particulari.
L'alfabbeto croatu havi 32 littri:
a, b, c, č, ć, d, dž, đ, e, f, g, h, i, ie, j, k, l, lj, m, n,, nj, o, p, r, ŕ, s, š, t, u, v, z, ž.
Li littri q, w, x, y cumpàiunu sulu ntê palori furasteri. Li digrammi dž, lj e nj, i+e= ie, r+r=ŕ s'hannu a cunsidirari comu littri sìnguli ntô sô rispittivu òrdini alfabbèticu. Esisti sulu un nùmmaru assai vàsciu di palori ntê quari chisti gruppi carattirìzzanu dui soni diversi e s'hannu quinni a èssiri trattati comu dui littri diversi.
Li segni spiciali ponnu èssiri cumpilati chî siquenti caràttiri (Attinzioni: lu Đ è diversu dû Ðislandisi):
Č: Č č: č Ć: Ć ć: ć Đ: Đ đ: đ Š: Š š: š Ž: Ž ž: ž
Lingua croata "Misal Kneza Novaka" 1300.
La maggior parti dî littri si prunùncianu tali e quari comu ntô sicilianu.


text:
Prudottu Nternu Lordu
Nta l'Econumìa, lu prudottu nternu lordu ca ntâ lingua ngrisa si chiama "Gross Domestic Product" e n'italianu abbriviatu cu l'acronimu PIL eni quantu nu locu pruduci nta nu certu pirìudu di tempu. Pi li nazzioni, lu PNL pò ssiri truvatu juncennu chiddu ca nesci a l'esternu di ddu paisi. Pi sapiri lu PNL di nu paisi, unu avissi a jùnciri assemi chiddu ca spenni lu cunzumaturi, li spisi di nvistimenti, li spisi dû cuvernu e lu valuri di li spurtazzioni. Di stu valuri unu ci avissi poi a luvari li mpurtazzioni. Sta misura eni spissu usata pi capiri la saluti di nu paisi nta tèrmini ecunòmici. Nta àutri paroli, di nu paisi cu nu PNL iàutu si pò diri ca ci havi na forti econumìa.
N ginirali lu PIL e li sò canciamenti pircintuali trimistrali o annuali è nu nnicaturi mpurtanti pi quantu riguiarda la cunciuntura ecunòmica. Li canciamenti pircintuali pusitivi dû PIL significanu criscita, na mentri ca nu canciamentu pircintuali nigativu è sinonimu di ricissioni.


text:
Gesù Cristu
Gesù Cristu (Betlemmi versu lu 1 a.C.- circa 33 d.C). Di na variazzioni di l'Ebbraismu funnau lu Cristianèsimu, riliggiuni monuteista cummattuta di lu putiri rumanu di l'èbbica. Pi stu tintativu Gesù Cristu appi a sùbbiri nu prucessu cu turturi fìsichi assai mpurtanti, e la cunnanna a morti pi crucifissioni. Lu sò missaggiu fu diffunnutu di l'apòstuli, e dû Vancelu, n'òpira supra la vita di Gesù Cristu ca fu scrivuta di S.Luca, S, Matteu, S. Giuvanni e S. Marcu ntâ secunna mitati dû sèculu I. Ancora oi lu cristianèsimu è diffusu ntô munnu sutta diversi formi, ntra li quali li cchiù cumuni sunnu lu Cattulicèsimu, lu Prutistantèsimu e lu Cristianèsimu Ortodossu.
Viditi puru:[cancia | cancia la surgenti]
separatore


text:
Wikipedia:Bimminuti
Ciau e bimminuti a tutti vuiàtri chi siti amici dâ lingua Siciliana.
Tinemu spiranza ca nn'aiutati a riscupriri sta bedda lingua millinaria.
Wikipedia è na nciclupidìa unni li littura sunnu puru autura. Putiti mudificari sùbbutu quarsiasi artìculu usannnu la funzioni Cancia. Ovviamenti abbisogna rispittari arcuni règuli ca carattirìzzanu lu prucettu: viditi Zoccu mìttiri ntâ Wikipedia e Zoccu nun mìttiri ntâ Wikipedia.
Pi sapìrinni cchiossai, putiti vìdiri na brevi grammàtica siciliana, lu Cumpenniu Stilìsticu o lu vucabbulariu prifirutu. Putiti lassari puru li vostri dumanni e assirvazzioni ntô cìrculu.
Siddu vuliti cchiù nfurmazzioni suprâ lingua siciliana o vuliti participari ntâ discussioni suprô sicilianu, jiti a linguasiciliana e L'Altra Sicilia.
Pi aiuti, cuntatti o richesti d'amministrazzioni, jiti a sysops and administrators.
A prupòsitu dâ parola bimminuti
Puru si n'esprissioni di bimminutu furmali ntê scanci suciali ntra li ggenti è cchiutostu rara n sicilianu, ntâ littiratura esisti l'esprissioni bommegna, citata ntra l'autri nti l'òpira di Giuseppi Pitrè. L'esprissioni bommegna è usata ancora ê jorna nostri nti certi banni, n particulari n Calàbbria miridiunali, ma arrisurta usata troppu picca pi essiri arricanusicuta comu attuali ê jorna nostri. Àutri esprissioni ca sunnu usati sunu bonvinutu, e li varianti di l'esprissioni mintuvati ccassupra (binvinutu, bonvegna, bonvinutu).
Cu lu sviluppu dû sicilianu scrittu modernu, e n particulari nti l'usu ca si ni fa supra internet (blog e sita web di natura varia) l'esprissioni ca pari essiri la cchiù usata ê jorna nostri è chidda ca diriva chiaramenti di la nfruenza curturali dû cuntinenti, e cioé bimminutu/binvinutu.


text:
12 di austu
Dâ Wikipedia, la nciclupidìa lìbbira.
Abbinimenti[cancia | cancia la surgenti]
- 1908: Veni fabbricata la prima Ford Mudellu T.
- 1914: Prima guerra munniali - Lu Regnu Unitu addichiara guerra a l'Austria-Ungheria. Li nazzioni dû Mperu Britannicu s'attrovanu ca cci fannu parti automaticamenti.
- 1953: L'Unioni Suvietica si scoppia la sò prima bumma a l'idrogginu.
- 2000: Esplusioni di lu suttumarinu russu Kursk
Nati[cancia | cancia la surgenti]
- 1712: Karl Jakob Weber archioluggu svizziru, diritturi di scavi di Erculanu
- 1881: Cecil B. DeMille, riggista miricanu
- 1949: Mark Knopfler, musicista ngrisi
- 1971: Pete Sampras, jucaturi di tennis miricanu
Morti[cancia | cancia la surgenti]
- 304: Sant'Euplu di Catania
- 875: Luduvicu II dû Sacru Rumanu Mpiru
- 1827: William Blake, pueta ngrisi
- 1964: Ian Fleming, scritturi ngrisi


text:
Hugo Rafael Chávez Frías fu prisidenti dû Venezzuela.
BiugrafìaModifica
Natu a Sabaneta lu 28 di giugnettu 1954 e mortu lu 5 di marzu dû 2013, ppi nu cancru, a Caracas 'n spitali militari.
Carrera pulìticaModifica
Puliticu di estrema sinistra di li anni '90, ntratteni boni rapporti n particulari cu Cubba e Fidel Castru, e sviluppa pulìtichi terzumunnisti n America Latina cu nu certu successu.
Ô 1997 nzinu 2008 funna lu partitu pulìticu MVR. Ô 2008 funna lu partitu PSUV finu â lu 2008. Ntô lu 2008 funna l'urtimu partitu Allianza Patruttìca.
Idioluggìa di Simón BolívarModifica
L'ex prisidenti Chàvez s'aspiru â l'idioluggìa di Bolivar, funnaturi di Bolivia. La sò pulìtica era di sucialismu e populista.
Rappurti ccu lu FARCModifica
Ntrâ li punti cchiù carattiristichi dâ sò pulitica, ci sunnu la nazziunalizzazzioni di diversi nnustri dû paisi, n particulari chiddi liati ô pitròliu; nu prugramma pi vìnniri lu pitroliu a prezzi pulitici â Cubba, n canciu di la furnitura di duttura, e lu rolu mpurtanti di midiaturi chi havi nti li trattativi ntra lu cuvernu dâ Colombia e li cummattenti culumbiani dî FARC.


text:
À l’iniziu sviluppatu da gestisce u situ uZine 2, SPIP hè naturalmente prontu à gestisce un situ à l’usu webzine: à a ràdica, una ierarchia di rùbbriche, è artìculi posti nentr’à isse rùbbriche. U sistema gestisce dinò fori è dispacci (per esempiu: rivista di stampa ...).
1. A ierarchia di e rùbbriche
Una rùbbrica hè un spaziu dedicatu à l’accolta di l’artìculi, di i dispacci... Omu pò ancu chjamà li cartulari (cum’è nant’à u vostru urdinatore: i vostri ducumenti sò assestati in cartulari).
E rùbbriche ponu esse cullucate l’une dentru à l’altre, cumpunendu cusì una ierarchia. O una rùbbrica hè dentru à un’antra rùbbrica, o ùn hè alleata à nisun’altra, è custituisce un puntu d’entritoghju in u situ (tandu parlemu di capirùbbrica, o di settore). L’incastratura di e rùbbriche l’une dentru à l’altre custituisce u schèletru di u vostru situ, postu chì in tondu à st’ussatura veneranu à appiccicà si i diversi elementi di u vostru situ (artìculi, dispacci, siti sindicati ...)
Quì sottu, e rùbbriche 1 è 2 sò settori (d’un puntu di vista lògicu, ste rùbbriche definiscenu i «settori» temàtichi maiò di u situ). Dopu, e rùbbriche 11, 12 è 13 stanu in a rùbbrica 1. E rùbbriche 221 è 222 stanu in a rùbbrica 22, è quessa in a rùbbrica 2.
Chjamemu ierarchia u percorsu lògicu chì cunduce omu à una rùbbrica. Quì, a ierarchia di a rùbbrica 221 hè: rùbbrica 2, poi rùbbrica 22.
Da gestisce a struttura ieràrchica hè assai sèmplice: basta à indettà in qualessa rùbbrica hè cullucata ogni rùbbrica (per via d’un sèmplice menù à sbucinera).
U disegnu quì sopra mostra cumu omu pò spiazzà una rùbbrica: quand’ella vene spiazzata una rùbbrica, tutte e sotturùbbriche ch’ella cuntene a «seguitanu» versu a so nuvella casa. Per esempiu, sè no spiazzemu a rùbbrica 22 à l’internu di a rùbbrica 12, a seguitanu e rùbbriche 221 è 222 (a rùbbrica 22 pudia puru vene piazzata da capirùbbrica, o à l’internu di a rùbbrica 23 per esempiu. Invece, l’interfaccia gràfica vi impedisce di spiazzà a rùbbrica 22 à l’internu di a rùbbrica 221: tandu ferebbe un ciclu chì u sistema ùn a ci face micca à gestisce).
Bisogna à signalà avà a prima limitazione maiò di SPIP: SPIP gestisce una struttura, è sola questa, a struttura ieràrchica chè no avemu spostu quì sopra. In particulare:
- Ùn hè micca pussìbule chì una rùbbrica appartenga à duie rùbbriche sferenti (per esempiu, per un situ di sinemà, ùn si puderebbe creà una rùbbrica «Orson Welles» chì sterebbe sottu à una rùbbrica «Rializatori» è à tempu una rùbbrica «Attori»); impedisce dinò quessa di creà parechje ierarchie incruciate;
- SPIP ùn gestisce micca e strutture à ciclu (o recursive).
Quelle limitazioni ùn anu nunda à chì vede cù qualchì difficultà tècnica: a primura quì hè stata di tene sèmplice l’adopru, è in particulare, sèmplice l’interfaccia (creà un’interfaccia per una ierarchia sìmule hè cosa asgiata, siccume d’usu frequente; invece, gestisce à listessu tempu parechji livelli di ierarchia o strutture à ciclu cagiuneghja grossi capatoghji d’ergunumia).
Hè pussìbule assucià un sìngulu foru à ogni rùbbrica (vede più indà).
Per compie sta parte nant’à e rùbbriche, spiegheremu cosa sò e rùbbriche attive. Accade spessu chì, quandu omu travaglia nant’à un situ, certe rùbbriche sianu viote, o puru cuntenghinu artìculi nancu à esse pubblicati (sempre in corsu di scrittura è dunque nancu à esse rivelati à u pùbblicu). Imaginemu per esempiu chì a rùbbrica 221 ùn cuntenghi nisun artìculu pubblicatu; vene chjaru chì, ghjuntu qualchì visitore in quella rùbbrica, si truverebbe ellu in una tràppula senza esciuta, una rùbbrica chì li prupunerebbe propriu nisun’infurmazione. Per quessa parlemu di rùbbriche attive: nant’à u situ visitatu da u pùbblicu, sò tenute da attive solu e rùbbriche (o sotturùbbriche) chì cuntenenu artìculi pubblicati, è dunque visìbule nant’à u situ pùbblicu. Quella gestione di e rùbbriche attive/disattive hè autumàtica; quantunque deve esse cuscente u webmaestru chì tutte e rùbbriche create in a parte privata di SPIP ùn cumpariscenu micca sempre nant’à u situ pùbblicu.
2. L’artìculi
L’artìculi, sò ancu più sèmplici: un artìculu si trova in una rùbbrica. Puntu è basta. Hè gestita quessa senza straziu da un menù à sbucinera.
Pigliate nota chì una rùbbrica chì cuntene sotturùbbriche pò riceve artìculi, di sicuru.
U solu affare da stà attente riguardu l’artìculi, hè u so statutu. Un artìculu pò esse:
- in corsu di scrittura: u so (o i so) autore(i) hè in traccia di travaglià ci nantu, ùn cumparisce nancu nant’à u situ pùbblicu, è u so accessu hè cunfinatu nant’à u situ privatu;
- prupostu à a pubblicazione: quandu l’autore decide ch’ellu hè compiu u so artìculu, u prupone à u cumitatu di scrittura (l’amministratori è l’altri scrittori) in u scopu di decide s’ellu deve esse pubblicatu o micca. L’artìculu ùn hè ancu à esse vistu da u pùbblicu, ma u ponu vede tutti i participanti à u spaziu privatu, è sò invitati quessi à cummentà lu in un foru alleatu à st’artìculu;
- pubblicatu: l’artìculu hè pubblicatu nant’à u situ pùbblicu;
- rifiutatu: l’artìculu ùn hè micca pubblicatu.
Hè u solu affare à capisce per ciò chì tocca à l’artìculi; per altru restu, hè tuttu sèmplice, si gestisce tuttu da un’interfaccia Web.
Limitazione: ùn pò esse cullucatu un artìculu chè in una sola rùbbrica (per via di u listessu prublemu di cuncepitura di l’interfaccia digià vistu).
Hè pussìbule assucià un sìngulu foru à ogni artìculu (vede più indà).
3. I dispacci
Pè discrive di manera a più sèmplice ciò ch’elli sò i dispacci, basta à impiegà a parulla inglese news. Sò «artìculi» d’impurtanza mìnima di pettu à l’artìculi veri, è ùn sò micca zifrati. Invece, hè fàciule d’aghjunghje li una lea versu qualchì artìculu o situ Web. I dispacci sò una bona per cusituisce una rivista di stampa in ligna (ma mancu hè impedita di svià li di u so usu).
I dispacci anu una gestione più legera di pettu à l’artìculi:
- i dispacci ponu esse appicciati solu à settori, o capirùbbriche (in u nostru esempiu, i dispacci puderebbenu currisponda à e rùbbriche 1 è 2);
- les brèves ne sont pas signées, et leur mise en place est très simple: interface réduite, validation d’un clic.
Hè pussìbule assucià un sìngulu foru à ogni dispacciu (vede quì sottu).
4. I fori di ragiunata
I fori di ragiunata sò gestiti in autumàticu da SPIP. Sò propriu leati à u cuntenutu scrittu di u situ: omu pò apre un foru indipendente per ogni artìculu, rùbbrica è dispacciu.
Da predefinitu, i fori sò muderati «dopu». Vole si dì chì ogni messagiu mandatu da un utilizatore di u situ hè pubblicatu sùbbitu sùbbitu. Ma l’amministratori di u situ anu un’interfaccia chì li permette di leghje l’ùltimi messagi pustati dipoi una settimana è, in casumai, di sguassà li.
L’amministratore di u situ puderà decide di mudificà u cuntegnu di i fori secondu u si parè. Puderà sceglie:
- l’assenza di qualsìasi foru nant’à u situ;
- fori muderati in antìcipu: i cuntributi cumpariscenu solu dopu cunvalidati da un amministratore;
- fori à abbunamenti: i participanti ci si devenu iscrive capunanzu è riceve (in autumàticu) per mail un còdice chì li permette di participà.
I messagi sguassati ùn sò micca cacciati da a basa: sò messi da cantu, dendu l’indirizzu IP di u speditore cù a data è l’ora d’inviu. Sò risorse indispensèvuli in casu di prublemu ghjurìdicu (o di spamming à mitragliosa...).
Attivi ch’elli sò i fori, hè pussìbule, per ogni sìngulu artìculu, impedisce lucalmente l’usu dun foru.
5. L’autori
SPIP gestisce l’autori di u situ di duie manere: à listessu tempu rispettu à a zifra di l’artìculi (pseudo, gestione di l’indirizzi email, biugrafia...), è rispettu à l’accessi à u situ privatu. Hè fatta quessa da a listessa interfaccia (riservata à l’amministratori).
6. I siti sindicati
I sistemi di pubblicazione autumàtica (SPIP, phpNuke...) creanu in autumàticu un schedariu standardizatu (in XML) indettendu e so ùltime pubblicazioni.
SPIP permette d’andà à ricuarà schedari sìmuli nant’à a rete, è d’include li in a so navigazione propria. Cusì pò omu indettà nant’à u so propriu situ liste di l’ùltime pubblicazioni d’altri siti. Quand’elli vennu aghjurnati sti siti, cumpariscenu e nuvità in autumàticu nant’à u vostru situ.
Cù SPIP, i siti sindicati sò indettati à livellu di e rùbbriche (di modu à fà cumparisce, accantu à i so artìculi propri, artìculi stratti d’altri siti di listessa temàtica).
7. E petizioni
Hè pussìbule assucià à qualsìasi artìculu una petizione cunvalidata per email. In pochi clicchi si cunfigureghja quella petizione (invitendu l’utilizatori à «zifrà» u testu).
U prucedimentu di zifra face da per ellu a cunvalidazione per email (hè mandatu un email à u signatariu, indettendu li un’URL cù chì anderà à «cunvalidà» a zifra). Cusì si facenu petizioni più «affidèvule», postu chì ogni zifra currisponde à un veru indirizzu email.
8. I segni
Hè pussìbule creà segni assuciati à l’artìculi. Per esempiu, un artìculu puderà esse assuciatu à u segnu «Corsica», «Pulìtica»... Aduprà i segni permette di prupone una navigazione trà diversi artìculi ch’anu listessi temi; in particulare, permette di francà si di quella limitazione di SPIP chì dice chì un artìculu deve appartene à una rùbbrica sola.


text:
Sucità dî Nazzioni
La Sucità dî Nazzioni fu n'organizzazzioni ntirnazziunali chi a liveddu dî cuverna dî vari nazzioni, avia lu scopu di dicsutiri e risòrviri disputi ntirnazziunali, guerri e mettiri n funzioni rigulamenti ntirnazziunali pi la cunvivenza pacifica dî nazzioni. Lu seggiu unni li rapprisintati dâ Sucità si riunèvanu n assimmlea era a Ginevra. Funnata supra la basi dû trattatu di Versailles dû 1919, fu l'antisignana di l'attuali ONU, basata a New York, e chi tra l'autri cosi eriditau comu sedi europea lu palazzu usatu dâ Sucità di Nazzioni.


text:
Sibberia
La Sibbèria è nu vastu tirritoriu dû cuntinenti asiaticu. Cumunimenti s'intenni la parti dâ Russia a est di l'Urali, ma spissu li giurnali distingunu la Sibberia di l'estremu orienti russu, la riggiuni chi va di Vladivostok nzinu ô strittu di Bering.
Giografìa[cancia | cancia la surgenti]
Ricca di risorsi naturali, la Sibberia joca nu rolu geopuliticu assai mpurtanti. E' attravirsata di una dî linî firruviari cchiù canusciuti dû munnu, la cèlibbri transibberiana. Lu lacu Baikal è unu dî lachi cchiù granni dû munnu. Cità mpurtanti sunnu Novosibirsk, Irkutsk e Omsk.
Lu clima dâ Sibberia è assai duru ntô nvernu, quannuj lu timpirtarui ponnu agghicari facirmenti a 40 gradi sutta zeru. Ntâ stati li timpiraturi ponnu assiri assai miti e ncuraggiari nu turismu aduci, chi porta, essenziarmenti dî cità dâ Russia, genti n cerca di nu cuntattu forti cu na natura ncuntaminata e cu nsidiamenti umani chi vivunu di pisca e caccia nti na sustanziali armunia câ natura.


text:
Bandiera Gialla
Bandiera gialla è stata na famosa trasmissione radiofonica d' 'a fine 'e l'anne '60.
Era nu programma ca brillava dinte 'a RAI 'e Ettore Bernabei. All'epoca era una de' trasmissione cchiù sentute da 'e giùvene e chella ca aveva 'o successo cchiù gruosso. Ovviamente esistevano già pure ati trasmissioni radiofoniche, ma Bandiera gialla, nventata 'a Gianni Boncompagni e Renzo Arbore, pigliaie na via diverza da chella 'e l'ate e rummanette cchiù ncoppe 'o divertimento allèro e scanzunato .
'O nomme pigliaie origgene da chillo d' 'a canzone cu 'o stesso titulo, purtata 'o successo in Italia da Gianni Pettenati 'o 1967, e versione taliana 'e The Pied Piper, origginale ngrese.
- Purtale Múseca: Trase ê vvoce 'e Wikipedia ca parlano 'e Múseca


text:
Pulibbiu
Pulibbiu (Πoλύϐιoς)(abberi lu 203 a.C. - 120 a.C.) fu nu scritturi grecu canusciutu pi li sò Stori nti 40 libbra, ca tratta di piríudo ntra lu 240 e lu 146 a.C.
Figghiu di Licorta, mèmmiru di la classi cuvirnanti greca, appi na aducazzioni militari e la sò attivitati pulítica si jittau supra lu mantinimentu di la nnipinnenza di la Liga achea. Comu a lu principali sustinituri di la pulítica di niutralitati nti la verra di Roma contru Persiu di Macidonia, fu nu di li 1.000 ostaggi achei ca li rumani purtàrunu a Roma nti lu 166 a.C. e arristanu ddà pi diciassett'anni. A Roma fu maistru di Scipioni Emilianu Africanu e fu ccu iddu nti la campagna pi la cunquista di Cartàggini (149 a.C.), doppu la distruzzioni di Corintu (146 a.C.) fu nti la Grecia, pi putiri fari ammigghiurari la tinta cundizzioni di la Grecia comu pruvincia rumana.
Doppu turnau arreri a Roma e si proccupau di studiari e scrivìu, ccu lonchi piríudi ampignati a viaggiari pi li paisi miditirranii. Doppu di la morti di Scipioni turnau nti la Grecia, unni murìu.
Ópiri[cancia | cancia la surgenti]
Pulibbiu fu unu di li primi sturiografi ca pruvau a prisintari la storia comu na seguenza di causi e effettu, la sò storia è appujata supra lu cundizziunamentu e supra li cunti di li veri tistimoni e pirsunaggi di li fatti.
Di li 40 libbra di li Stori ca scrivìu si nni sarvanu 5, di lu restu nn'avemu canuscenza pi Strabbuni.


text:
Elvis Presley
Elvis Aaron Presley (8 di jinnaru 1935 - 16 di austu 1977), canusciutu puru comu Lu Re dû Rock and Roll (o puru sulu Lu Re, The King n ngrisi), havi statu unu dî cchiù cèlibbri cantanti di tuttu tempu. La sò vita artìstica appi nu scontru suprâ cultura statunitenzi e munniali senza pricidenti. Comu àutri pirsunaggi dû star system dû sò tempu - di Marilyn Monroe a The Beatles - finìu âddivintari na vera e propia cona dâ cultura pupulari dû sèculu XX.
Vinni canusciutu puru comu Elvis the Pelvis, pû fattu dû sò modu esaggiratu di sbattàrisi lu sò bacinu (nnâ lingua ngrisa, appuntu, pelvis).
Elvis murìu lu 16 di austu dû 1977 dintra lu sò palazzu a Memphis, Graceland, apertu ô pùbbricu nnû 1982. L'aritmia cardìaca fu la càusa ufficiali dâ sò morti.
Li cchiù granni canzuni di successu[cancia | cancia la surgenti]
- All Shook Up
- Are You Lonesome Tonight
- Blue Suede Shoes
- Crying in the Chapel
- Don't Be Cruel
- Heartbreak Hotel
- Hound Dog
- It's Now or Never
- Jailhouse Rock
- Love Me Tender
- Mystery Train
- Return to Sender
- Stuck on You
- The Wonder of You
- Wooden Heart
Viditi puru:[cancia | cancia la surgenti]
- Priscilla Presley - sò muggheri
Liami esterni[cancia | cancia la surgenti]
- Situ ufficali
- Elvis - Elvis Aaron Presley
- Video e Audio
- Muturi di ricerca
- Classìfichi
- Greatest American


text:
Sistema sulari
Lu sistema sulari cumprenni principalmenti na stidda, lu Suli, e ottu pianeti ca cci firrianu tunnu, ca sunnu Mircuriu, Veniri, la Terra, Marti, Giovi, Saturnu, Uranu e Nettunu. Plutoni, Cèriri e àutri corpi cilesti furu ricintimenti catalugati comu pianeti nani. Casi tutti li pianeti hannu appoi nu sistema di satelliti naturali o luni. L'astiroidi, diversi migghiaia di corpi granni (lu cchiù granni, Cèriri, misura 600 km di diamitru) e nichi ca firrianu pi la maggior parti ntra la Terra e Marti, fannu videmma parti di lu sistema sulari, e videmma li cometi, e la Nubbi di Oort di unni li cometi venunu attirati di perturbazzioni gravitazzionali causati principalmenti dû suli. Àutri corpi cilesti, classificati comu planetoidi, hannu statu scuperti nta li ùrtimi anni duimila ntâ parti esterna dû sistema solari: lu cchiù granni di chisti è Sedna.
Lijami di fora[cancia | cancia la surgenti]


text:
Quasar
Nu quasar (ca veni di l'angrisi Quasi-Stellar Radio Source o "Surgenti Radiu Quasi Stillari ) si veni a criari quannu gas attornu a nu purtusu nivuru cari rintra ri iddu.
A manu a manu ca lu gas s'avvicina a lu purtusu nivuru, caurìa ppi nu prucessu ciamatu frizzioni, e brilla accussi ntinzamenti ca si ppo viriri di l'autru latu di l'universu: difatti li quasar sunu l'oggetta cchiu luntani ca si poni virri.
Alli voti su cchiu brillanti di l'intera galassia unni si trovanu.
Li quasar fuorri scuperti 'nta gli anni '60 e sunu ancora attivamenti sturiati di l'astronima.
L'astronima ora pienzanu ca quannu 'na galassia era na quasar, li quasar cangiaunu a galassia.
Lu gas e a polviri ca càrunu 'nta lu quasar, e li quasar brillanti caurìunu lu gas 'nta a galassia.
Chissu ferma li novi stiddi ca si venunu a formari accussini a maggior parti di li galassi ellittichi ca viriemu 'nta l'universu eni capaci ca na vota erunu quasar 'nto cientru.
Quannu lu gas e a polviri finisciunu ri cariri 'nta lu purtusu nivuru, lu quasar finisci di ssiri accussi brillanti e addiventa nu purtusu nivuru ca eni difficili a viriri.


text:
Fiori di spusedda
U fiori di spusedda (Papaver rhoeas) (o paparonu) hè una pianta chì faci partita di a famiglia di i Papaveraceae. Hè una pianta chì hè cumuna in Auropa, in Asia è in America di u Nordu. Si trova da u liturali sin'à l'altezza di 1700 metri. Fiurisci da maghju à lugliu. I fiori di a spusedda sò rossi rossi incù quattru pitali appena vizzi. U picciolu di Papaver rhoeas hè finu finu, longu è pilosu. Papaver rhoeas hè cumunu è si torva in i chjosa, in i prata, à u cantu di i stradona, o ancu à mezu à i culturi di biada. U fiori di spusedda pò essa cunfusu incù dui pianti chì facini partita dinò di a famiglia di i Papaveraceae: Papaver dubium o Papaver hybridum.
Cuntenutu
In Corsica[mudificà | edità a fonte]
U fiori du spusedda hè cumunu in Corsica. Altri nomi di u fiori di spusedda sò: u paparonu, u rusulacciu, u baldacchinu, a vedulella.


text:
Orléans
Orléans è un cumuni francisi situatu nnû dipartimentu dû Loiret e ntâ Région Centre (la Riggiuni Centru). Li sô abbitanti si chiàmanu orleanisi (n francisi: orléanais).
Ìndici
Giografìa[cancia | cancia la surgenti]
Orléans s'attrova supra lu ciumi Loira (la Loire) e nni l'anni '70 si criau lu quarteri Orléans la Source, na dicina di chilòmitri a sud dâ citati.
Demografìa
- Abbitanti (1999): 263 292
- Aria urbana (1999): 355 811 abbitanti
Storia[cancia | cancia la surgenti]
Cenabum fu na citati gàllica conquistata di Cèsari ntô 52 a.C. e ricustruiuta â rumana. Lu mpiraturi Aurelianu rifunnàu a citati e lu sò nomu è na deformazzioni dû nomu di chistu mpiraturi.
Nta l'èpuca merovincia Orléans fu capitali dû regnu.
Nta l'èpuca capitincia, Orléans fu capitali di na contea e doppu dûn ducatu dî Valois-Orléans. La famigghia dî Valois-Orléans accedi ô tronu di Francia cu Luiggi XII e Franciscu I.
Ntô 1108 Luiggi VI Lu Grossu ricevi lu sacru ntâ cattidrali di Orléans di l'arcivescovu di Sens. E' unu dî rari sacri capezziani chi nun si fa a Reims.
Ntô 1429, li ngrisi occuparu a citati di Orléans. Giovanna d'Arcu, suprannuminata a Pulzella di Orléans, la libbiràu l'8 di maiu e accussì ci sunnu li Festi "giovanniche" (Fêtes Johanniques).
Dû 13 di dicèmmiru 1560 ô 31 di jinnaru 1561, ci foru li Stati Ginirali.
Econumìa[cancia | cancia la surgenti]
Dâ fini dû 2000 Orléans havi la sò prima linia di tramvìa (le Tram).
- Ndustria farmacèutica
- Miccànica
- Agroalimentari
- Alittrònica
- Logìstica
Pirsunaggi cèlibbri[cancia | cancia la surgenti]
- Étienne Dolet (1509-1546), pueta;
- Robert-Joseph Pothier (1699-1772, giurista;
- Gustave Lanson (1857-1934), stòricu;
- Charles Péguy (1873-1914), scritturi;
- Raoul Blanchard (1877-1965), giògrafu;
- Pierre Ségelle (1899-1960), Ministru dâ Sanitati ntô guvernu povvisoriu (1946-1967), Ministru dû Travagghiu (1949-1967), Sìndacu di Orléans (1954-1959);
- Jean Zay (1904-1944), polìticu, Ministru di l'Educazzioni Nazzionali dû Frunti Pupulari;
- Isaac Jogues (1607-164), missiunaru.
Monumenti turìstici[cancia | cancia la surgenti]
La citati fu bummardata assai duranti la Secunna Guerra Munniali.
- La Cattidrali Santa Cruci (Cathédrale Sainte Croix), custruiuta dû XIII ô XVI sèculu, fu distruiuta dî prutistanti duranti li Guerri di Riliggiuni. Arricustruiuta grazzî a Enricu IV, fu terminata ô principiu dû XIX sèculu
- Lu Palazzu Groslot (Hôtel Groslot) custruiutu ntra lu 1549 e lu 1555 pû balivu Jacques Groslot ci murìu lu re Fanciscu II ntô 1560. Dû 1790 ô 1982 fu sedi dû municipiu
- La Casa di Giovanna d'Arcu (Maison de Jeanne d'Arc) unni campàu dû 29 di aprili ô 9 di maiu 1429, fu arricustruiuta doppu li bummardamenti dâ Secunna guerra munniali
- La Cripta Saint Aignan dî X e XI sèculi
- La Cripta Saint Avit dî XI e XII sèculi
- La Chiazza dû Martroi (Place du Martroi), cori simmòlicu dâ citati, cu, ntô centru, na granni statua equestri di Giovanna d'Arcu
- Lu Palazzu Cabu (Hôtel Cabu), macari chiamatu Casa di Diana di Poitiers, custruiutu di Philippe Cabu ntô 1547, cu l'architettu Androuet du Cerceau. Oggi è Museu Stòricu e Archiològgicu di l'Orleanisi
- Lu Museu dî Beddi Arti (Musée des Beaux Arts)
e tanti àutri palazzi privati e li jardini pùbbrici
Gastrunumìa[cancia | cancia la surgenti]
Lu Meli, lu Cotignac d'Orléans (carameli a basi di cutugnu) e l'Acitu
Citati Gimillati[cancia | cancia la surgenti]
A citati di Orléans è gimillata cu:
- Dundee (Scozzia)
- Trivisu (Italia)
- Münster (Girmania)
- Kristiansand (Norveggia)
- Wichita (Kansas, Stati Uniti)
- Tarragona (Catalogna, Spagna)
- Saint-Flour (Francia)
- Utsunomiya (Giappuni)
- Lugoj (Rumania)
- Cracovia (Pulonia)
- Parakou (Benin)


text:
Sud Sound System
Nu Te Fà Futtere
RIT.
nu te fa futtere
de lu sistema ca è malatu e cerca te corrompe intra lu core,intra la capu
nu te fa futtere
de lu pensieru ca è distortu de ci ole sempre e nu b'è mai soddisfattu
nu nci critere
alle informazioni ca dannu quannu fannu sulu dannu perché tuttu olenu cumannanu
pe futtere
cerca biessi sempre onestu ca la vita te dae gustu se la coscienza tieni appostu
strofa
avidi,malvagi ed avidi,corrotti viscidi,meschini e perfidi,cussi suntu troppi uomini
ingordi di denaro,ingordi di potere,ingordi di tutto,su miseri ca de l'auri nu se fannu scrupoli
ipocriti,vigliacchi,ipocriti,persone futili,vuote negli animi,ca fannu sulu li fanatici
lassali,te dicu,lassali perdere,lassali,la gente comu a quista è meiu nu la secuti
nu te fa futtere
.
strofa
troppi parlanu buenu ma all'occasione tuttu se futtenu
perché lu sistema è marciu e nu su filu capaci lu cangianu
quannu criscenu e ci trasenu,striscianu e se scerranu c'è beranu
e dientanu fiacchi de intra l'animu
muti se moscianu forti ma in realtà se sulu mpauranu
cu fannu intra la vita loru quiddrhu ca veramente olenu
pensanu a quiddrhu ca l'auri dicenu,facenu,tenenu
ma cu la capu loru mai pensanu,ma tie
nu te fa futtere,no nu nci critere,no nu te mmennere,la vita è toa e te la difendere
a bessere abile nu dentà debole,comunque umile,l'anima toa nu la corrompere
From Letras Mania


text:
Musiculugia
A musiculugia hè una disciplina scentifica chì studieghja i finomini chì sò in rilazioni incù a musica, è s'intaressa in particulari à i so evuluzioni è i so rapporti incù l'essaru umanu è a sucità.
A musiculugia hè una disciplina universitaria, distinta da a musicugrafia.
I sottudisciplini di a musiculugia sò:
- a musiculugia sistematica: cumprendi i disciplini chì studieghani a musica in un sensu tioricu, com'è l'acustica, o l'estetica musicali;
- a musiculugia storica;
- l'etnumusiculugia: hè nata com'è "musiculugia cumparata" ed hè di fatti u studiu di a musica pupulari; si pruponi di raccoglia è di classificà i tistimunianzi musicali, insirendu li in u cuntestu di i diversi culturi è civilizazioni;
- a musiculugia applicata: hè l’applicazioni di a musica ad altri duminii, com'è par asempiu a musicuterapia, o a didattica di a musica.
Cuntenutu
Storia[mudificà | edità a fonte]
A disciplina s'hè sviluppata in a siconda mità di u XIX seculu in particulari in un cuntestu tedescu è francesu, sottu à l'influenza di u pusitivisimu. S'agisci di un cumplessu custituiti da parechji disciplini chì s'accupani di i diversi aspetti di i finomini musicali. In pratica, i musiculogi hani aduttatu i criterii è i metudulugii dirivati da i scienzi naturali.
I strumenti di i populi primitivi[mudificà | edità a fonte]
Un studiu apprufunditu di i sturmenti di i populi primitivi è a so classificazioni hè statu rializatu da u musiculogu tedescu Curt Sachs. I strumenti sò stati classificati d'appressu u so corpu vibranti è a so distribuzioni giugrafica è culturali.
Musica è mitulugia[mudificà | edità a fonte]
L'impurtanza di a musica in a cultura pò essa didutta da u studiu di i mitulugii, di i riti è di i filusufii di i diversi populi.
Musiculoghi[mudificà | edità a fonte]
- Guido Adler
- Theodor Ludwig Wiesengrund-Adorno
- Jacques Chailley
- Carl Dahlhaus
- Leopoldo Gamberini
- Charles Rosen


text:
1822
St'artìculu è sulu un abbozzu (stub). Siddu vuliti, putiti ammigghiuràrilu secunnu li cumminzioni dâ Wikipedia.
Pi l'elencu cumpretu dî stub, viditi la rilativa catigurìa
Abbinimenti[cancia | cancia la surgenti]
- 5 di sittèmmiru: A Echigo, Giappuni, nu tirrimotu fa 30000 morti.
- 7 di sittemmiru: Lu Brasili s'addicchiara la sò ndipinnenza dû Portugallu.
Nati[cancia | cancia la surgenti]
Morti[cancia | cancia la surgenti]
- 6 di dicèmmiru: Giuseppi Gioeni d'Angiò, naturalista e vulcanòluggu catanisi


text:
Johann Wolfgang von Goethe
Johann Wolfgang von Goethe (Francuforti suprô Menu 1749-Weimar 1832), scritturi tudiscu, ntillittuali e viaggiaturi granni, fu unu dî màssimi rapprisintanti di l'èbbica dû Romanticismu. N Sicilia è ricurdatu p'un viaggiu chi iddu fici tra lu misi di aprili e lu misi di maiu dû 1787, e chi ristau mpressu nta l'òpira Viaggiu n Talia, unni tra l'àutri cosi cuntribbuisci a furmari l'idiali rumànticu dû viaggiaturi chî sò discrizzioni dâ Sicilia di l'èbbica.
Lu viaggiu n Sicilia[cancia | cancia la surgenti]
Goethe agghicau a Palermu lu 2 di aprili 1787 cu na navi partuta di Napuli na trina di jorna prima. A Palermu a parti aviri visitatu la cità Goethe votti fari na visita â matri di Cagliostru, chi vivìa nti nu quarteri poviru e nun havia nutizzi di sò figghiu, chi doppu nu certu successu era cchiui cadutu n disgrazzia. Goethe visitau appoi na villa barocca a Bagarìa, celibbri gia' all'ebbica, ma chi nun ci piaciu a causa di lu stili troppu pisanti pi iddu. Appoi si diressi versu Girgenti unni stesi quarchi giornu.
Dicisi di cuntinuari lu sò viaggiu versu Enna, unni truvau maluttempu. La cità fu accussì inospitali chi si ni partiu subbitu pi Catania unni visitau lu palazzu Biscari. Goethe potti vidiri puru li culati di l'Etna chi cummigghiavanu ancora diversi quarteri vecchi dâ cità. Nun avennu cchiui lu tempu, appi a rinunciari a scinniri versu Sarausa e si diriggiu versu Missina di unni appoi lassau la Sicilia.
Doppu di iddu, àutri viaggiatura, comu Saint Non e Houel viaggiaru pâ Sicilia diffunnennu n Europa li miravigghi di l'ìsula.


text:
1137
Dâ Wikipedia, la nciclupidìa lìbbira.
Abbinimenti[cancia | cancia la surgenti]
- Nu tirrimotu a Catania provuca cchiossai di 15000 morti.
- Lu mpiraturi dû Sacru Rumanu Mpiru, Lotariu II, organizza na campagna militari cu l'obbiettivu di 'nsidiari lu papa Nnuccenzu II a Roma, all'èbbica occupata di l'antipapa Anacletu II. La spidizzioni havi lu sustegnu puru dî ripùbbrichi marinari di Pisa, Genova e Vinèzzia, comu puru di lu mpiraturi bizzantinu Giuvanni II Comnenu, e di la forza di pirsuasioni di san Birnardu di Chiaravalli. Di l'autra banna l'antipapa è appuiatu sulu di Ruggeru II di Sicilia. La spidizzioni havi nu certu successu, cunquistannu armenu timpuraniamenti diversi cità nurmanni comu Salernu, Bari, Melfi, e l'abbazzia di Munticassinu. Ruggeru II però nun si movi di Palermu, e l'esercitu mpiriali, doppu la lonca campagna rinunza a assicutari Ruggeru e si nitorna 'n Girmania, senza arrinèsciri a 'nsidiari Nnuccenzu a Roma. Lotariu mori 'n Austria â strata dû ritornu ô misi di dicèmmiru.
Nati[cancia | cancia la surgenti]
- 1137 o 1138: Saladinu, cunnutteru mussurmanu.
- Ibn Qalaqis, pueta e scritturi àrabbu.
Morti[cancia | cancia la surgenti]
- 3 di dicèmmiru: Lotariu II mpiraturi dû sacru rumanu mperu.


text:
Arbëreshë
Lu nomu arbëreshë signìfica arbanisi ntâ lingua arbanisa antica. Sta parola ìnnica sia la lingua arbëreshë (zoè lu nziemi di li lingu arbanisi d'Italia), ca la cumunità albanisi nta tutta l'Italia miridiunali. Sta lingua nun è na lingua latina, ma apparteni ô gruppu di lingui indo-europei ditti ariani ca esìstunu sulu nta l'Arbanìa attuali, e idda è nni chiddi chiù antichi.
Ìndici
Storia[cancia | cancia la surgenti]
Prima dâ mmasiuni uttumanna di l'Arbania, tutti l'arbanisi s'acchiamàvinu arbëreshë. Poi di la mmasiuni circa 300.000 arbëreshë fujeru e si stabbileru ntâ l'Italia miridiunali. Li sò figghi e discinnenti c'àvinu nasciutu e campatu 'n Italia àvinu cuntinuatu a chiamàrisi arbëreshë, mentri 'n Arbanìa accuminzaru a chiamàrisi shqiptarëve.
L'arbëreshë arrivaru 'n Italia e 'n Sicilia rintra li sèculi quinnicèsimu e sidicèsimu, poi dâ morti dû granni eroi arbanisi Gjergj Kastrioti Skanderbeg (Giorgiu Castriota). Sparti dû nùmmuru cchiù granni d'arbanisi c'arristaru 'n Arbanìa, e chi àppiru a cunvirtìrisi a l'Islam, 'n Italia àppiru à cunvirtìrisi ô cattulicèsimu rumanu (prima mmeci èrunu cattòlici ortudossi), e sulu àvinu prisirvatu lu ritu urintali. La lingua arbëreshë hà statu assai nfruinzata dî dialetti miridiunali d'Italia, ma nun havi mai addivinutu nu dialettu talianu e havi arristatu sempri nu dialettu arbanisi.
L'arbëreshë èranu urigginari di l'Epiru, ca oi è na riggiuni dâ Grecia, e campàvinu ntra li muntagni dû Pindu. Sunnu li discinnenti dî pupulazzioni protu-arbanisi sparsi ntra tutti li Balcani uccidintali (vidi l'Arvaniti). Ntra lu sèculu unnicèsimu e quatturdicèsimu l'arberëshë agghìttiru versu lu sud dâ Grecia (Tissagghia, Corintu, Pilupunnesu, Attica) unni funnaru culoni. La sò capacità militari fici 'n modu ca addivintaru li megghiu mircinari dî serbi, francisi, catalani, taliani e bizzantini.
La mmasiuni dâ Grecia fatta dî turchi ottumani ntû sèculu XV, custrincìu tanti arbëreshë a migrari nzinu l'ìsuli vinizziani e l'Italia miridiunali. Ntû 1448 lu rè di Nàpuli Alfonsu V d'Aragona, canusciutu comu «lu magnànimu» (1396-1458), avènnuci a riprímiri na rivurtura ntra li nòbbili siciliani e calabbrisi, chiama 'n aiutu a Gjergj Kastrioti di Kruja, canusciutu comu "Skanderbeg", capu di l'allianza arbanisa. Nummurusi clan d'arbëreshë cummatteru p'astutari la ribbilliuni. Arfonzu d'Aragona li cumpinzau dunànnuci assai tirritori ntâ pruvincia di Catanzaru e Cusenza.
Ntû 1450, n'àutra armata d'arbëreshë aggìu ntâ Sicilia e ci foru dunati àutri tirritori nta diversi pruvinci. Nta sta manera l'arbëreshë cuntribbueru â criazzioni dû Regnu dî Dui Sicili.
A ddu tempu dâ guerra di succissiuni di Nàpuli, Firdinannu d'Aragona li chiama n'àutra vota contru l'armati francu-taliani e Skanderbeg varchiau ntû 1461 a Brìndisi. Poi ca iddi arrinisceru a vìnciri, ci foru cunzignati terri ntâ Pugghia, unni Skanderbeg arriturnau a pianificari la risistenza arbanisa contru li turchi, c'avìanu mmadutu l'Arbanìa ntra lu 1468 e lu 1492. Na parti dâ pupulazzioni arbanisa jìu nta l'Italia miridiunali e la Sicilia, unni lu rè ci prumisi àutri villaggi.
L'ùrtima unnata d'emigrazzioni, ntra lu 1500 e lu 1534, arriguarda l'arbëreshë dâ Grecia cintrali. Pagati comu mircinari di Vinezzia, àppiru a lassari li culoni dû Pelupunnésu cu l'aiutu di l'armata di Carlu V tannu ca li turchi accupàvinu la riggiuni. Carlu V li stabbilìu 'n Italia miridiunali pi raffurzari li difisi contru la mmasiuni turca. Stabbiliti nta villaggi sparsi l'arbëreshë èrunu tradizziunarmenti surdati dû Regnu di Nàpuli e dâ Ripùbblica di Vinezzia nzinu a la mmasiuni napuliònica.
L'unnata di migrazzioni di l'Italia miridiunali versu l'Amèrica ntû 1900-10 spupulau circa la mità dî villaggi arbëreshë, e assuggiattau la pupulazzioni a lu rìsicu di l'estinzioni culturali, nunustanti avìa accuminzatu na sorta di rinàscita culturali e artìstica propiu nta lu sèculu XIX.
Arfabbetu[cancia | cancia la surgenti]
L'arfabbetu arbëreshë (è macari chiddu arbanisi) si basa nni l'arfabbetu latinu, e si cumponi di 36 littri:
Storia di l'arfabbetu[cancia | cancia la surgenti]
L'arfabbetu arbanisi usatu oi di l'arbëreshë è lu risurtatu di l'evuluzzioni di diffirenti arfabbeti. La prima prova pi stabbiliri n'arfabbetu arbanisi standard si fici ntû 1824 di Naum Veqilharxhi, ca vulìa ca l'arbanisi avìssiru lu sò propiu arfabbetu, ma senza viniri nfluinzati di chiddi grecu e àrabbu. Iddu accussì fici n'arfabbetu cu 33 littri latini e lu chiamau Evetor. St'arfabbetu vinìa usatu nni l'Arbanìa miridiunali. Àutri variazzioni cumprinnìanu n'arfabbetu cattòlicu (talianu) usatu di l'abëreshë, n'arfabbetu àrabbu, prifirutu di li pascià, e chiddu dittu di Istanbul criatu di Sami Frashëri, stabbilitu supra chiddu latinu, ma cu quarchi caràttiri grecu. St'ùrtimu addivinni assai pupulari picchì hà statu aduttatu dâ «Sucità di Istanbul pâ stampa dî scritti arbanisi», ca ntû 1879 stampa Alfabetare, lu primu abbicidariu. N'àutra variazzioni sìmili a chidda di Istanbul, la Bashkimi, vinni criata dâ Sucità Littiraria Arbanisa Bashkimi (L'unioni) a Shkodër, cu l'aiutu dû cleru cattòlicu e dî franciscani, e circava d'èssiri cchiù sìmprici. Ancora n'àutra virsiuni, Agimi, fu criata di n'àutra sucità littiraria acchiamata Agimi (L'alba) e diffusa di Ndre Mjeda ntû 1901.
Ntô nuvèmmiru dû 1908, si tinìu un cuncumiu a Monastir pi dicìdiri l'arfabbetu. S'avissi avutu a stabbiliri quali arfabbetu s'avìa a usari e ntra li diligati c'èrunu Midhat Frashëri, Sotir Peçi, Shahin Kolonja, e Gjergj D. Kyrias. Ci fu na granni discussioni e dintra sta sciarra rivàrsiru l'arfabbeti Istanbul, Bashkimi, e Agimi. Li diligati parò nun truvaru n'accordu ntra chisti ùrtimi e pirmìsiru l'usu sia di chiddu "istambul" ca di l'àutru latinu cchiù novu.
Ntra lu 1909 e lu 1910 ci foru manifistazzioni dî picciotti turchi, ca vulìanu la scrittura àrabba, essennu la cchiù parti di l'arbanisi musurmani. Manifistazzioni pi l'arfabbetu latinu si fìciru a Korçë e a Argirocastru, pi l'arfabbetu àrabbu a Elbasan. Ntû 1911 li picciotti turchi e lu cleru musurmanu (hoxsas) rinunciaru a l'oppusizzioni contra l'àutri arfabbeti, p'evitari di risicari la guerra civili, e accussì fu pussìbbili stabbiliri comu arfabbetu ufficiali na variazzioni di chiddu latinu "bashkimi", ca veni usatu nzinu a oggi. Chissu veni usatu sia pi scrìviri ntâ lingua Tosk (arbanisi miridiunali) ca Gheg (arbanisi sittintriunali), ca di l'arbëreshë (arbanisi talianu).
Ntû 1972 n'autru cuncumiu s'havi tinutu a Monastir, unni participaru puru l'arbëreshë.
Citati arbëreshë taliani[cancia | cancia la surgenti]
Assai citati arbëreshë àvinu dui noma, unu talianu e unu arbanisi. Li cità arbëreshë si spàrtunu ntra "isulitti" nti l'ària di l'Italia miridiunali.
Abbruzzu[cancia | cancia la surgenti]
- Pruvincia di Pescara
- Villa Badessa (fraz. di Rosciano): (Badhesa)
Basilicata[cancia | cancia la surgenti]
- Pruvincia di Putenza
- Barile (Barilli)
- Ginestra (Zhura)
- Maschito (Mashqiti)
- San Costantino Albanese (Shën Kostandini)
- San Paolo Albanese (Shën Pali)
- Brindisi di Montagna
Calabbria[cancia | cancia la surgenti]
- Pruvincia di Catanzaru
- Amato. Paisi c'havi pirdutu l'usi e la lingua arbëreshë.
- Andali (Dandalli)
- Arietta, frazzioni di Petrunàu (Arjèta).
- Caraffa di Catanzaro (Garafa o Gharrafa)
- Curinga. Paisi c'havi pirdutu l'usi e la lingua arbëreshë.
- Gizzeria. Paisi c'havi pirdutu l'usi e la lingua arbëreshë.
- Marcedùsa (Marçedhuzha)
- Ursito, frazzioni di Caraffa. Frazzioni c'havi pirdutu l'usi e la lingua arbëreshë.
- Vena di Maida, frazzioni di Maida: (Vina)
- Zangarona, frazzioni di Lamezia Terme (Zingharona)
- Pruvincia di Cusenza
- Acquaformosa (Firmoza)
- Cariati (Kariati)
- Castroregio (Kastërnexhi)
- Cavallerizzo, ora frazzioni di Cerzitu (Kajverici o Kejverici)
- Cervicati (Çervikati)
- Cerzeto (Qana)
- Civita (Çifti)
- Eianina, frazzioni di Frascineto (Ejanina)
- Falconara Albanese (Fullkunara)
- Farneta, frazzioni di Castroregio (Farneta)
- Firmo (Ferma)
- Frascineto (Frasnita)
- Ioggi, frazzioni di Santa Caterina Albanese
- Lungro (Ungra)
- Macchia Albanese, frazzioni di San Demetrio (Maqi)
- Marri, frazzioni di San Benedetto Ullano (Allimarri)
- Mongrassano (Mungrasana)
- Plataci (Pllatëni o Pllatani)
- Rota Greca
- San Basile (Shën Vasili)
- San Benedetto Ullano (Shën Benedhiti)
- San Cosmo Albanese (Strigari)
- San Demetrio Corone (Shën Mitri)
- San Giacomo di Cerzeto (Shën Japku o Sënd Japku)
- San Giorgio Albanese (Mbuzati)
- San Lorenzo del Vallo
- San Martino di Finita (Shën Murtiri o Shën Mërtiri)
- Serra d'Aiello
- Santa Caterina Albanese (Picilia)
- Santa Sofia d'Epiro (Shën Sofia)
- Spezzano Albanese (Spixana)
- Vaccarizzo Albanese (Vakarici)
- Pruvincia di Crutoni
Campania[cancia | cancia la surgenti]
- Pruvincia di Avellino
- Pruvincia di
Mulisi[cancia | cancia la surgenti]
- Pruvincia di Campobasso
- Campomarino (Këmarini) CB
- Montecilfone (Munxhfuni o Munxhufuni) CB
- Portocannone (Portkanuni o Porkanuni) CB
- San Giacomo degli Schiavoni CB
- San Martino in Pensilis CB
- Santa Croce di Magliano CB
- Urùri (Ruri) CB
- Santa Elena Sannita IS
Pugghia[cancia | cancia la surgenti]
- Pruvincia di Foggia
- Casalnuovo Monterotaro FG
- Casalvecchio Di Puglia (Kazallveqi) FG
- Castelluccio dei Sauri FG
- Chieuti (Qefti) FG
- Faèto FG (ntâ cumunità si parra lu francu-pruvinzali, nu l'arbëreshë)
- Panni FG
- San Paolo di Civitate FG
- Pruvincia di Taranto
- Carosinu TA
- Crispiano TA
- Faggianu TA
- Fragagnanu TA
- Muntiasi TA
- Montemesula TA
- Muntiparanu TA
- Roccaforzata TA
- San Crispieri TA (estintu)
- Santu Giorgiu TA
- San Marzanu (Shën Marcani o San Marcani) TA
- Pruvincia di Lecce
Sicilia[cancia | cancia la surgenti]
- Pruvincia di Palermo
- Contessa Entellina (Kundisa)
- Piana degli Albanesi (Hora e Arbëreshëvet)
- Santa Cristina Gela (Sëndahstina o Shën Kristìna)
Liami Esterni[cancia | cancia la surgenti]
- Situ di l'albanisi d'Italia
- Jemi - U portali di l'Arbëreshë
- Centro Studi Genealogia Arbëreshe — Situ Genealogicu pì le comunità albanisi da Calabria.


text:
Ulissi (Odissea)
Persunaggiu mìticu, Ulissi è l'eroi di l' Odissea di Omeru. Secunnu la liggenna furriau gran parti dû Mari Meditirraniu. 'N Sicilia diversi posta sunnu liati ê viagghi di Ulissi, chi secunnu la liggenna navigau e sbarcau supra l'ìsula. Ricurdamu tra l'àutri cosi li faragghiuna di Aci Trizza, petri grossi tirati dû giganti Polifemu contra lu scaltru Ulissi.
Ntâ littiratura siciliana[cancia | cancia la surgenti]
N'astrattu di Don Chisciotti e Sanciu Panza di Giuvanni Meli: [1]
- mi sentu megghiu eu vivu, sbrigugnatu,
- chi Achilli e Ulissi morti, decantati;
- pirchì eu o tintu o pintu, avennu ciatu,
- la cinniri di st'omini valenti
- la scarpisu, e perciò sù chiù potenti.
Rifirimenti[cancia | cancia la surgenti]
- ^ Meli, Giuvanni (2002) Don Chisciotti and Sanciu Panza, traduciutu di Gaetanu Cipolla, Legas (edizzioni bilinguali: sicilianu e ngrisi)